Қоматингиз тик бўлиши учун 5 маслаҳат - Yoshlar.com\nЗамонамизнинг энг хавотирли тенденцияларидан бири аксарият вақтимизни ўтириб ўтказишимиздадир. Бу зарарли одат бир қатор кўнгилсиз оқибатларга олиб келади. Норасо қомат, тушкун кайфият, сочнинг тўкилиши, қон камайиши - бу ҳали ҳаммаси эмас... Хуллас, ҳаракатсиз кун тартибини қайта кўриб чиқилмаса, бу яхшиликка олиб келмаслиги аниқ. Қуйида диққатингизга ҳавола этиладиган оддий 5 усул қоматингизни расо, ўзингизни эса тетик ҳис қилишингизга ёрдам беради.\nЭрталабки бадантарбияКўпчилик эътибор бермайдиган оддий жисмоний машқ. Уни стулдан турмасдан бажариш мумкин, натижаси эса сизни қувонтиради. Елкаларингизни олдинга ва орқага айланма ҳаракатлантириш кураклар ўртасидаги мускулларни мустаҳкамлашга ва бўйинга дам беришга ёрдам беради. Айнан шу икки соҳа қоматингизни тик тутишга ҳалақит берувчи ёқимсиз ҳислар учун кўпроқ жавобгар.\nБошни тўғри тутишЭрталабки енгил бадантарбия елкалар, бўйин ва қоматни тик тутишда муҳим бўлган бошқа мускулларни мустаҳкамлай олади. Эрталабдан қиздирилган мускуллар олдиндаги кўп соатли ўтиришларни енгил ўтказишга ёрдам беради. Эрталабки гимнастика учун энг яхши машқ - анъанавий хитой цигуни, унда ҳаракатлар самарали нафас олиш билан уйғунлашган. Қомат мускулларини қиздириш учун тортишиш машқлари айни муддао.\nДеворга ёпишиб тик туришУмуртқа поғонасидаги эгриликка кўпинча «text neck» синдроми (бошнинг олдинга энгашиши) сабаб бўлади. Бундай синдром компьютер қаршисида ишлаганда, смартфонлардан фойдаланганда ва узоқ вақт мутолаа қилиш натижасида орттирилади. Буларнинг барчаси умуртқа поғонасининг қийшайишига олиб келади. Даволаш чораси сифатида бўйин учун машқлар бажариш тавсия қилинади - бошни ҳар томонга навбатма-навбат қаратиш, айлантириш ва умуртқа поғонасининг бўйин соҳасидаги ҳаракатлар хилма-хил бўлиши мақсадга мувофиқ.\nШавасанаУмуртқа поғонасини яхшилаш учун мураккаб машқларни бажариш шарт эмас - деворга орқа ўгириб тик туриб, максимал даражада бўшашиш ва шундай ҳолатда бир муддат қолишнинг ўзи етарли. Бу каби машқлар танадаги муқобилликни ҳис қилиш ва муаммоларни аниқлаш имконини беради. Кейинги қадам - деворга ёпишган ҳолатда ўтириб туриш машқларини бажариш.\nКлассик "мурда позаси" - шавасана йога техникасининг асоси ҳисобланади. У инсонга енгиллик бахш этади ва бутун танани максимал даражада ўрганишга олиб келади. Шавасанани бажариш жуда осон - тепага қараган ҳолатда қаттиқ жойга (пол) ётинг, қўлларингизни тана бўйлаб чўзинг, ўзингизни бўш қўйинг ва нафасингизни ростланг. Камида 10 дақиқа шавасана ҳолатида қолинг - машқни қанчалик мунтазам бажаришни одат қилсангиз, у шунчалик фойда келтиради.


Тошкентда «Реал Мадрид кубоги» мусобақаси ўтказилади\n19.05.2018 09:57 0 1368\nЎФА расмий сайти хабарига кўра, жорий йилнинг июнь ойида юртимизга «Қироллик клуби» скаутлари ва мураббийлари ташриф буюради.\nТашриф доирасида юртимизда фаолият юритаётган болалар футболи мураббийлари учун семинарлар, амалий машғулотлар ва бошқа турли тадбирлар ўткаилиши режалаштирилган.\nБундан ташқари, Тошкентдаги «Бунёдкор» стадионида 2006 йилда таваллуд топган футболчилар ўртасида «Реал Мадрид кубоги» мусобақаси ўтказилади. Ушбу мусобақани «Қироллик клуби» скаутлари ва мураббийлари бевосита стадиондан кузатиб боришади.\nЎФА мусобақа Реал Мадрид академияси\nСпорт 11/05, 10:05\nСпорт 01/04, 21:39\nСпорт 13/03, 11:36\nЭктор Купернинг узоқ кутилган матбуот анжумани эртага бўлади\nЯнги миллий зеҳният ва қўрқоқлик иллатининг довюрак қурбонлари\nПрезидент орзусидаги шаҳар. Мўйноқ, қумга айланган Орол ва ортга қайтган оққушлар (фото)\nЎзбекистон «милиция» атамасидан воз кечди\nПрезидент фан номзодлари ва докторлари маошига устама ҳақи белгилашни таклиф қилди\n«Бу кутубхонамдаги охирги расм». Дима Қаюмнинг машҳур кутубхонаси яна бузилишга тушди\n#АҚШ - 1086\n#Huawei - 85\n#Хитой - 506\n#Ўзбекистон - 1304\n#Зеленский - 21\n#Украина - 225\n#Шавкат Мирзиёев - 1231\n#суд - 166\n#Президент - 156\n#Тошкент - 628\n#Google - 175\n#смартфон - 240


Ироқдаги Америка ҳарбий қўмондонлиги Саддам Ҳусайннинг икки ўғли ўлимини тасдиқлади.\nИроқ собиқ раҳбари ўғиллари Қусай ва Удай Ҳусайнлар кеча мамлакат шимолидаги Мосул шаҳрида АҚШ ҳарбийлари тарафидан ўлдирилган, деб эълон этилди. Бағдоддаги АҚШ генерали Рикардо Санчес матбуот анжуманида журналистлар саволларига жавоб берар экан, Мосул шаҳрида олиб борилган ҳарбий амалиётлар давомида ўлдирилган тўрт шахсдан иккитаси ҳақиқатан ҳам Саддам Ҳусайннинг ўғиллари Қусай ва Удай бўлганини тасдиқлади. Генералга кўра, улар шахси ҳар хил манбааларга асосланиб аниқланган. Аммо, ДНК текширувлари ҳали давом этмоқда.\nАҚШ Президенти Жорж Буш Удай ва Қусай Ҳусайнлар ўлими Ироқда Саддам Ҳусайн режимининг куни битганидан далолат эканини баён қилди.


O’rtada begona yo’q. Yozuvchi Nosir Fozilov bilan suhbat | Xurshid Davron kutubxonasi\nMuallif Adib: Qardosh Turk xalqlari tarixi, adabiyoti, madaniyati 11.11.2017 izoh yo'q\nВатанимиз қадимий Туркистон ўзининг шон-шавкатли тарихига эга. Кейинги минг йилликларни қўйинг, ҳатто милоддан аввалги бу ерлар билан боғлиқ манбалар бор. Юқоридаги фикрлардан келиб чиқиб, барча қўшни давлатлар ўқув юртларида «Туркистон ёки Турон тарихи» деган фан ўқитилса…\nЁзувчи Носир Фозилов билан суҳбат\nАдибнинг биринчи ҳикояси 1953 йили «Ленин учқуни»да босилган. Шундан сўнг унинг «Ирмоқ», «Қорахат», «Кўклам қиссалари», «Саратон», «Шум боланинг набиралари», «Устозлар даврасида», «Болалигим — подшолигим» каби қатор китоблари ўқувчиларга тақдим этилди. Адибнинг яна бир қатор асарлари қозоқ, туркман, рус ва бошқа тилларга ўгирилган.\nЖурналист: – Тарих ғилдираги айланиб ўтаверади, деб ўйларканмиз. Аммо у баъзан қайталар ҳам экан. Кейинги бир йилда мамлакатимизда юз бераётган ўсиш-ўзгаришлар, кўпчиликнинг кўтаринки кайфияти, баъзиларнинг эса кечаётган воқеалардан эсанкираб, нима қиларини билмай қолаётганлари айни Республикамиз мустақилликка эришиш арафасидаги йилларга ўхшаб кетмоқда.\nМамлакатимиз раҳбарининг саъй-ҳаракатлари билан ташкил этилган Ўзбекистон Президенти халқ қабулхоналарига келиб тушаётган хатларда, бевосита жойларда ўтказилаётган мулоқотларда одамлар йиллар мобайнида юрак қатларида тўпланиб қолган дардлари, ижтимоий-иқтисодий муаммолар ҳақида ҳеч бир тўсиқсиз баралла айтишмоқда, уларни тузатиш чоралари кўрилмоқда.\nЎша биз оғзимизнинг суви қочиб гапирадиган Горбачёвнинг қайта қуриш йилларида ҳам ҳақиқатни айтиш қийин кечган эди. Улуғ ёзувчимиз Одил Ёқубов СССР халқлари съезди минбаридан гапириш учун йигирма кунлаб кутган. Охирида орага ўша пайтда Қашқадарё област партия қўмитасининг биринчи котиби бўлиб ишлаган биринчи Президентимизнинг ёрдами билангина тарихий нутқини сўзлаш имконига эга бўлгани кўпчиликка номаълум.\nШу маънода, Носир ака, сиз халқимизнинг таниқли адибларидан бири сифатида мамлакатимизда кечаётган жараёнларни албатта, кузатиб бораётган бўлишингиз керак. Хусусан, Президентимизнинг Ўрта Осиёдаги республикалараро ҳамкорлик, бирдамликни мустаҳкамлаш борасидаги ҳаракатлари бу алоқалар узилиш ҳолига келиб қолган бир пайтда қанчалик муҳим?\nНосир Фозилов: — Аввал-бошдан айтайин, бу алоқаларни тиклаш ҳаёт-мамот даражасида муҳим. Иккинчидан, Одил Ёқубов ўзининг ҳатто Андрей Сахаровни ҳам тикка туриб чапак билан маъқуллашга ундаган ўша машҳур нутқи ҳақида «Осий банда» романида шундай ёзади: “Бемеҳр, бешафқат Америка плантаторлари ўтган асрларда пахта далаларида ўзлари ишлашни истамай, Африкадан минглаб, ўн минглаб негрларни қўл-оёқларига кишан солиб олиб келганлар. Улар бу қулларни шафқатсиз ишлатдилар ва улардан соғлом насл олиш учун қоринларини тўйдириб боқдилар. Оқибатда Америкада бўйлари икки метр ва ҳатто икки ярим метр келадиган негрлар етишиб чиқди. Улар ҳозир Америка спортининг ва ҳатто Америка санъатининг ҳам асосини ташкил этади. Хўш, биз нима қилдик? Биз бу шафқатсиз меҳнатни табиатан нозик қиз-жувонларимиз зиммасига юкладик. Оқибатда бизнинг шўр пешона хотин-қизларимиз қоқ суяк бўлиб қолдилар. Уларда на кўкрак бор ва на думба…\nНутқим шу ерга келганида зал бир тебраниб, жўр кулги янгради, кулги эса қарсакларга уланиб кетди. Лукяновнинг тоқати тоқ бўлиб қўнғироғини чалар эди.\nБиринчи бўлиб қозоқ дўстларимиз чопиб келишди ёнимга. Қозоқ шоири Мухтор Шаханов:\n— Нега бундай қилдинг, ҳали уч минут вақтинг бор эдику, – деб танбеҳ берди.\nКейин етиб келган Ўлжас эса:\n—Майли, шу ҳам етарли бўлди, — деб менга тасалли берди”.\nМана буни ҳақиқий қардошлик, тилдошлик, диндошлик, ҳамдардлик деса бўлади. Ўша воқеалардан буён орада қанча-қанча сувлар оқиб ўтди… Биз бир-бирларимизни қўллаб-қувватлаш у ёқда турсин, унутиб қўяёздик. Сиз айтгандек, алоқаларимиз (гарчи қўполроқ ўхшатиш бўлсада) чириб битаётган занжир ҳолига келиб қолди. Энди бу занжирни кимдир янгилаши пайти келган эди. Бундан буёғига муносабатлар аввалгидай давом этишини, таъбир жоиз бўлса, Аллоҳ ҳам истамади. Ўзаро алоқаларнинг янги, умрбоқий даврини бошлаш Президентимиз Шавкат Мирзиёев зиммасига тушди. Дунёдаги энг қадим халқлардан ҳисобланган туркийларни қайтадан бирлаштириш, уларнинг бир-бирларига нисбатан қалбларидаги қўрларини қайта оловлантириш ҳар кимга ҳам насиб этавермайди.\nБир муҳим жиҳатга эътибор беринг, Президентимиз ўз кўнглида ардоқлаб келган бу мақсадини унча-мунча ерда эмас, нақд Бирлашган Миллатлар Ташкилотининг Олий минбаридан туриб бутун жаҳонга билдирди: “Ўзбекистон, — деди Шавкат Мирзиёев, — бугунги кунда ўзининг ташқи сиёсатида Марказий Осиё минтақасига устувор аҳамият қаратмоқда. Бу – ҳар томонлама чуқур ўйлаб танланган йўлдир.\nМарказий Осиёнинг қоқ марказида жойлашган Ўзбекистон шу минтақа барқарорлиги, изчил тараққиёт ва яхши қўшничилик ҳудудига айланишидан бевосита манфаатдордир”.\nЖурналист: — Президентимизнинг юқоридаги гаплари чин юракдан чиққан, неча замонлардан буён, ўйлаб-пишитиб келинган гаплар эди. Эрамиздан аввал яшаган Хитой донишманди Конфутсийнинг бир гапи бор, у шундай дейди: «Раҳмдил бўлмоқ учун устоздан изн сўралмайди». Шавкат Мирзиёев ўз тилдошлари, қардошлари билан алоқани мустаҳкамлашга киришар экан, бировдан изн сўраб ўтирмади. Нима дедингиз?\nНосир Фозилов: — Марказий Осиё давлатлари билан муносабатларимизда анча йиллар «бармоқ вазни»да қадам ташлаб келдик. Энди «сарбаст вазни»да, яйраб қадам ташлаш пайти келганга ўхшайди. Илгари нима бўлар эди? Президентлар бир-бирига борса ёки у жой бу жойда учрашиб қолишса, бир ҳафта ўн кун тилимиздан «биз оға-инилармиз, еримиз бир, сувимиз бир» деб жаврашдан бўшамас эдик. Бугун ўша гапларни воқеликка айлантирадиган шабадалар эсмоқда. Масалани кўндаланг қўйиб, сўздан амалга ўтайлик энди деб жон куйдиряпти Президентимиз. Унинг кунни тунга улаб қилаётган ҳаракатларининг боиси нима? Мен қойил қоламан бу инсонга: ҳар қандай раҳбар ҳам бундай суръат билан ишласа, толиқиб қолиши табиий. Асаблар чарчайди. Бугун Қирғизистонда, эртага Қозоғистонда, бошқа куни эса Америкада бизнесменлар, мамлакат раҳбарлари билан мулоқот қилаётганига гувоҳ бўласиз. Бир сўз билан айтганда, Президентимиз ўз куч-қуввати, соғлиғини аямай шу юрт равнақи учун ҳаракат қилмоқда. Боиси, шунча йиллар йўқотилган вақтни янада яхши, савобли ишлар билан тўлдириш. Биз мана шундай пайтда албатта, у кишини қўллашимиз керак.\nЎзбекдаги «Меҳр кўзда» деган мақол, қозоқда ҳам, қирғиз ва туркманда ҳам бор. Бу халқларни ҳукуматлараро борди-келдилар ҳам, адабиёт ва санъат, маданият ҳам бирлаштиради. Лекин яна бир восита борки, бу – халқ дипломатияси бўлиб, унинг қудрати юқоридагиларданда кучлироқ. Халқ дипломатияси дегани оддий одамлар, ёзувчи ва шоирлар, маданият арбоблари ва ҳатто давлат раҳбарларининг ҳам ўзаро шахсий алоқаларига қурилади. Айтайлик, тўйми ё бирон бир маърака ўтказяпсиз, ўша йиғинга келган одамларнинг олдида ёнингизда туғишганларингиз турса, кўкрагингиз қандайин баландга кўтарилади. Биродарларнинг бир-бирларига эътиборлари жуда улуғ саналади. Бунга мисол шуки, Қозоғистон Президенти Нурсултон Назарбоев Ўзбекистонга яқинда қилган ташрифи давомида Президентимиз у кишига «Эл-юрт ҳурмати» орденини тақиб қўяр экан, Нурсултон оға бу эътибордан қувониб, мен кўп мамлакатларнинг мукофотларига лойиқ кўрилганман. Аммо ўзбек халқининг ҳурматига сазовор бўлиш мен учун ўта қадрли, деган гапларини айтар экан, тўғриси, кўзимдан ёш чиқиб кетди. Бу ҳам халқ дипломатияси. Мана шундай борди-келдилар, бир-биримизга бўлган эътиборни кучайтиришимиз лозим. Тарихда Ойбек, ўафур ўулом, Иззат Султонлар билан қозоқ адиблари Мухтор Авезов, Собит Муқонов, ўабит Мусреповлар ўртасида қандай дўстлик, иноқлик мавжуд эди. ўафур ўулом вафот этганида Собит оқсоқол «Вой бовурим!» деб ўкириб йиғлаб, ўша пайтнинг ўзидаёқ Тошкентга учиб кетганини Қозоғистонда ҳалигача гапириб юришади.\nЖурналист: — Носир ака, боя ишни иқтисоддан бошлаш керак дедингизу, фикрингизни давом эттирмасдан, бошқа мавзуга ўтиб кетдингиз. Бу билан нимани назарда тутган эдингиз?\nНосир Фозилов: — Ҳозир шунга келяпман. Жаҳон давлатлари бугунги кунда бир-бирларига янада яқинлашмоқда. Олайлик, Европа иттифоқи, ҳозирда уларда бир хил валюта жорий этилди. Мен Европадан улгу олайлик демайман. Лекин, бир ўйлаб кўрса бўладиган ибрат. Марказий Осиёда бешта давлат бор. Бу яқин етмиш миллион аҳоли дегани. Борди-келдиларимизни осонлаштириш учун шу мамлакатларнинг барчасида қўлланадиган, шунингдек, чет элларда алмаштириш қобилиятига эга ягона пул бирлигини жорий этсак, қандай зўр иш бўларди! Бешта республика, бу — бешта бармоқ дегани. Худонинг ўзи мушт қилиб бирлаштириб қўйибдику. Ягона пул бирлиги бўлса, кўп муаммоларимиз ҳал бўларди.\nЖурналист: — Маълумки, ўтган асрнинг йигирманчи йиллари сўнгида араб имлосидан лотинга, қирқ биринчи йилларга келиб эса, лотиндан кирилл имлосига ўтказиш собиқ СССРнинг туркий халқларга нисбатан қўллаган сиёсати билан боғлиқ бўлган. Бир пайтлар қирғиз ёзувчиси, Ўзбекистонда кўп ўқилган «Цинган қилич» романининг муаллифи Тўлаган Қосимбековнинг: «Сталин нафақат ўзбек, қозоқ, қирғизларнинг юртпарвар шоир ва ёзувчиларини, олимларини, шунингдек, уларнинг имлосини ҳам қатағон қилди» дегани ёдимда. Демак, СССР пайтидаги имло ўзгаришлари бежиз бўлмаган. Мустақиллик йилларига келиб, Ўзбекистонда имлони ўзгартиришга нима мажбур қилди, деб ўйлайсиз?\nНосир Фозилов: — Ўша пайтда буни таклиф деймизми, буйруқ деймизми дастлаб кимдан чиққани номаълум. Фармон чиққани бор гап. Лекин фармонгача нима гап бўлган, биз буни билмаймиз. Маълум нарса шуки, дунё халқлари билан алоқага киришиш кириллга нисбатан лотинда тезроқ кўчади, жаҳондаги кўп давлатлар лотин имлосида ёзади, демак, бу имло мамлакатни компютерлаштиришда ҳам қўл келади, деган қарашлар билан қўл урилди. Яқинда бир жойда ўқиб қолдим. Бир тилда гаплашадиган икки ярим минг кишилик элатнинг имлоси ҳам компютерга туширилибди. Япония, Хитой, Кореянинг имлоси тамғалардан иборат. Улар компютерда йўқми?\nБир пайтлар Қозоғистон халқ ёзувчиси Абдулла оға Тожибоев шундай деган эди: «Қозоғистонда шарқий туманлар (йигирманчи йилларда. — Н.Ф.) ўзича автономия аталиб, жанубдаги – ҳозирги Қизил Ўрда, Чимкент, Жамбил ҳамда Қирғизистон Республикаси Ўрта Осиё Республикалари қаторида қолди. Бундай талотўп замонларда адабиётларимизни дўстлаштириш, уларнинг замонга хос борди-келдиларини йўлга қўйиш ҳақида ҳеч қанақа гап-сўз бўлгани йўқ, бинобарин, бунга ўша пайтда фурсат ҳам бўлмаган. Шунинг учун бўлса керак, биз ўзимизнинг қадимий одатимиз бўйича чиғатой тилида босилган адабиётларни ўқиб, мутолаа қилиб юраверганмиз. Тошкентда чоп этилган ўшандай асарларни ўзбек тилига ёхуд туркман, қирғиз тилларига ўгиришнинг ҳожати йўқ эди. Бир-бирларимизни таржимасизоқ тушунаверар эдик».\nЭндичи? У алифбодан бу алифбога ўтавериб саводсизлик урчиди. Лотинда қоладиган бўлсак, унинг ҳарфларини ислоҳ қилиб, товушларимизни тўла ифода этадиган ҳарфларга тўхтам қилайлик. Йигирманчи, ўттизинчи йилларда ўрта турк адабий тилини яратиш устида иш олиб борилган эди. Бу мақсадлар ҳам қирғиз адиби айтганидек, қатағонга учраб йўқ бўлди. Энди нима қиламиз? Энди Ўзбекистон, Қозоғистон, Қирғизистон, Туркманистон, истаса Тожикистон ҳам бир юмалоқ стол атрофига ўтириб имломизни тартибга солишни, уни туркий тил – ҳаммамиз гаплашадиган тил нормаларига мослаштиришни ўйлашимиз керак. Акс ҳолда келгуси авлодлар бир-бирларидан бугунгидан ҳам йироқлашиб кетади. Шундай қилиб ягона пул ва ёзув масаласи ҳал бўлса, қадимгидай бир халқ, бир миллат бўлишимизга шубҳа йўқ.\nШу ўринда яна бир-иккита масалани айтиб ўтсам. Акс ҳолда, бошқа ёқларга чалғиб, ўтлаб кетмайлик. Айтмоқчи бўлганларимдан бири, бу — тарих дарсликлари масаласидир. Хабарингиз бор, шўро пайтида ҳамма мактаб ва олий, ўрта-махсус ўқув юртларида СССР тарихи дарслиги мажбурий ўқитилган. Мана чорак асрдан кўп бўлди, СССР йўқ, ўша тарих ҳам йўқ. Албатта, ҳозир ҳам ўқув юртларида чет мамлакатлар тарихи ўтилаётган бўлса ажабмас. Ўзимизда яратилаётган баъзи тарихий китобларни ўқиб ҳайрон қоламан. Уларда муаллифлар тарихий воқеалар ҳақида сўзлар экан, бувиларининг, кўкаларининг, тоға, боболарининг хотираларини бизга тарих ўрнида тақдим этишмоқда. Бу ҳам керак. Аммо тарих бу алоҳида фан. Ростдан ҳам бўлиб ўтган воқеаларга, аниқ манбаларга асосланади. Қачон, қаэрда, қандай, ким ва нима деган аниқ саволларга жавоб бериши керак ўша тарих. Ҳозир кунимиз «қўлбола» солномаларга қолмоқда.\nВатанимиз қадимий Туркистон ўзининг шон-шавкатли тарихига эга. Кейинги минг йилликларни қўйинг, ҳатто милоддан аввалги бу ерлар билан боғлиқ манбалар бор. Юқоридаги фикрлардан келиб чиқиб, барча қўшни давлатлар ўқув юртларида «Туркистон ёки Турон тарихи» деган фан ўқитилса. Бу соҳада зарур дарсликлар яратилса, деган таклифим бор. Мазкур тарих кимгадир ёқиш-ёқмаслигидан қатъи назар, у мавжуд. Ўрганиш эса ер-суви, тоғи-боғи бир, аммо кейинги йигирма йилларда янги тарихлари бошқа-бошқа бўлган халқларимизни фақат бирлаштиради, деб ўйлайман.\nЭнди саволни мен берай. Мана сиз Қирғизистонда туғилгансиз, мен Қозоғистонда. Иккаламиз ҳам ота юртимизга имкон қадар бориб турамиз. Шавкат Мирзиёевнинг Қирғизистонга ташрифидан сўнг борди-келдилар осонлашди, чегаралар очилди. Борганингизда юртдошларингиз сиздан нима сўрашади?\nЖурналист: — Албатта соғлик-саломатлигимни, кейин эса Ўзбекистонда юз бераётган янгиликлар, ўзгаришларни, кўпчилик дўстларим янги китоб олиб келганим ёки йўқлигини суриштиришади.\nНосир Фозилов: — Кам бўлманг. Ўша одамлар Ўзбекистонда кечаётган жараёнларни билишга ўта интиқ. Ахир Қирғизистонда расмий маълумотларга кўра бир миллионга яқин, Қозоғистонда олти юз мингдан кўп, Туркманистон, Тожикистон, Афғонистон ва бошқа ўнлаб мамлакатларда ҳам ўзбеклар истиқомат қилади. Бундан тахминан ўн йил илгариги ҳисоб-китобларга кўра бутун дунёда қирқ миллиондан ортиқ ўзбек бор эди. Ҳозирда бу рақам янада ошгани табиий. Шунча одамнинг битта кўзи тарихий ватанлари бўлган Ўзбекистонда туради. Биз шу муборак юртда яшар эканмиз, четларда умргузаронлик қилаётган ўзимизнинг ўзбекларни унутмаслигимиз фарз. Улар биздан нон-туз талаб қилишмайди. Бу одамларни аввало юрт соғинчи, қолаверса, Ўзбекистонда чоп этилаётган газета-журналлар, бадиий китоблар, юртда кечаётган ўзгаришлар ҳақида ахборотлар кўпроқ қизиқтиради. Қисқаси, уларнинг ўшандай эҳтиёжларини қондиришга Ўзбекистонни масъул деб биламан.\nТошкентнинг Шота Руставели кўчаси билан эски Заводская кўчаси кесишган жойда қардош халқларнинг китоб дўкони бўлар эди. Ҳозирда ўша дўкон йўқ. Унга ўхшаган дўконлар барча қардош республикаларнинг ҳеч йўғи катта шаҳарларида бўлиши керак.\nЯқинда Ўзбекистонда чет эл валюталарининг расмий конвертацияси очилди. Газета-журналларимиз, нашриётларимизнинг вакиллари энди қардош Республикаларга боришсин, одамлар билан суҳбат қилишсин. Улар ўз обуначиларини, харидорларини албатта топишади.\nЖурналист: — Ўтган асрнинг саксонинчи йилларида «Ўзбекистон адабиёти ва санъати» газетасининг нуфузи салкам саккиз юз мингга чиққан эди. Шундан ўттиз мингга яқини Қирғизистонга жўнатилганини биламан. Носир ака гап маънавият ва маданият масаласига келиб тақалар экан…\nНосир Фозилов: — Қардош республикаларда ўзбек тилида ўқитиладиган мактаблар, ўқитувчилар йилдан-йилга камайиб бораётгани ҳақида ҳам тўхталайлик демоқчисизда? Бу жуда оғриқли масала…\nЖурналист: — Қирғизистоннинг Жалолобод вилоятида ўзбек мактабларининг ёпилиш ҳолатлари мавжуд. Биринчидан, дарсликлар йўқ. Борлари ҳам талабга жавоб бермайди. Иккинчидан, олий ўқув юртларида дарслар қирғиз тилида ёки рус тилида олиб борилади. Ўзбек тилига эҳтиёж қолмаяпти. Шу боис аҳолининг кўпчилиги ўз болаларини рус ёки қирғиз мактабларига ўқишга беришяпти.\nНосир Фозилов: — Бир пайтлар Тошкентда Ўрта Осиё давлат университети бўлар эди. Қўшни республикалардаги кўплаб мутахассислар ўша даргоҳни битиришган. Жумладан, ўзим ҳам. Кейинги йигирма беш йилда Тошкент ва бошқа шаҳарлардаги олий ўқув юртлари қўшни республикаларда яшайдиган қанча абитуриентга жой берди экан. Битта-иккита бўлса бордир. Кўнгилни кенгроқ қилишимиз керак. Қўшни республикалардаги туркий миллатдошларимизнинг болалари учун олий ўқув юртларида маълум имтиёзлар бериб, уларнинг ўқишларига шароит яратиш ўта муҳим.\nХуллас, гапирамиз десак, гап кўп. Энг муҳими, ўзаро алоқаларни йўлга қўйиш учун қадам ташланди. Ана шу қадам бардавом бўлсин.\nПрезидентимиз яқинда бўлиб ўтган адабиёт ва санъат, маданият ходимлари билан бўлган учрашув чоғида йиғилиш аҳлига қараб шундай деди: “…биз ҳаммамиз бир-биримизни яхши биламиз, машҳур бир қўшиқда айтилганидек, «ўртада бегона йўқ». Бу гапларни Ўрта Осиё халқларига ҳам татбиқ этса бўлади. Маъқул топилса, республикалар раҳбарлари бир стол атрофига ўтириб, бу халқларнинг ҳамкорликда, бирдамликда оға-ини бўлиб ҳаёт кечириш йўриқларини бамаслаҳат келишиб олишса, нур устига нур бўлар эди. Зеро, ўртада бегона йўқ.\nСуҳбатни Ёқубжон ХЎЖАМБEРДИEВ ёзиб олди.\nМанба: «Ҳуррият» газетаси, 2017, октябр\nVatanimiz qadimiy Turkiston o‘zining shon-shavkatli tarixiga ega. Keyingi ming yilliklarni qo‘ying, hatto miloddan avvalgi bu yerlar bilan bog‘liq manbalar bor. Yuqoridagi fikrlardan kelib chiqib, barcha qo‘shni davlatlar o‘quv yurtlarida “Turkiston yoki Turon tarixi” degan fan o‘qitilsa…\nYozuvchi Nosir Fozilov bilan suhbat\nNosir Fozilov: — Avval-boshdan aytayin, bu aloqalarni tiklash hayot-mamot darajasida muhim. Ikkinchidan, Odil Yoqubov o‘zining hatto Andrey Saxarovni ham tikka turib chapak bilan ma’qullashga undagan o‘sha mashhur nutqi haqida “Osiy banda” romanida shunday yozadi: “Bemehr, beshafqat Amerika plantatorlari o‘tgan asrlarda paxta dalalarida o‘zlari ishlashni istamay, Afrikadan minglab, o‘n minglab negrlarni qo‘l-oyoqlariga kishan solib olib kelganlar. Ular bu qullarni shafqatsiz ishlatdilar va ulardan sog‘lom nasl olish uchun qorinlarini to‘ydirib boqdilar. Oqibatda Amerikada bo‘ylari ikki metr va hatto ikki yarim metr keladigan negrlar yetishib chiqdi. Ular hozir Amerika sportining va hatto Amerika san’atining ham asosini tashkil etadi. Xo‘sh, biz nima qildik? Biz bu shafqatsiz mehnatni tabiatan nozik qiz-juvonlarimiz zimmasiga yukladik. Oqibatda bizning sho‘r peshona xotin-qizlarimiz qoq suyak bo‘lib qoldilar. Ularda na ko‘krak bor va na dumba…\nMana buni haqiqiy qardoshlik, tildoshlik, dindoshlik, hamdardlik desa bo‘ladi. O‘sha voqealardan buyon orada qancha-qancha suvlar oqib o‘tdi… Biz bir-birlarimizni qo‘llab-quvvatlash u yoqda tursin, unutib qo‘yayozdik. Siz aytgandek, aloqalarimiz (garchi qo‘polroq o‘xshatish bo‘lsa-da) chirib bitayotgan zanjir holiga kelib qoldi. Endi bu zanjirni kimdir yangilashi payti kelgan edi. Bundan buyog‘iga munosabatlar avvalgiday davom etishini, ta’bir joiz bo‘lsa, Alloh ham istamadi. O‘zaro aloqalarning yangi, umrboqiy davrini boshlash Prezidentimiz Shavkat Mirziyoev zimmasiga tushdi. Dunyodagi eng qadim xalqlardan hisoblangan turkiylarni qaytadan birlashtirish, ularning bir-birlariga nisbatan qalblaridagi qo‘rlarini qayta olovlantirish har kimga ham nasib etavermaydi.\nJurnalist: — O‘tgan asrning saksoninchi yillarida “O‘zbekiston adabiyoti va san’ati” gazetasining nufuzi salkam sakkiz yuz mingga chiqqan edi. Shundan o‘ttiz mingga yaqini Qirg‘izistonga jo‘natilganini bilaman. Nosir aka gap ma’naviyat va madaniyat masalasiga kelib taqalar ekan…\nNosir Fozilov: — Qardosh respublikalarda o‘zbek tilida o‘qitiladigan maktablar, o‘qituvchilar yildan-yilga kamayib borayotgani haqida ham to‘xtalaylik demoqchisizda? Bu juda og‘riqli masala…\nPrezidentimiz yaqinda bo‘lib o‘tgan adabiyot va san’at, madaniyat xodimlari bilan bo‘lgan uchrashuv chog‘ida yig‘ilish ahliga qarab shunday dedi: “…biz hammamiz bir-birimizni yaxshi bilamiz, mashhur bir qo‘shiqda aytilganidek, “o‘rtada begona yo‘q”. Bu gaplarni O‘rta Osiyo xalqlariga ham tatbiq etsa bo‘ladi. Ma’qul topilsa, respublikalar rahbarlari bir stol atrofiga o‘tirib, bu xalqlarning hamkorlikda, birdamlikda og‘a-ini bo‘lib hayot kechirish yo‘riqlarini bamaslahat kelishib olishsa, nur ustiga nur bo‘lar edi. Zero, o‘rtada begona yo‘q.\nSuhbatni Yoqubjon XO‘JAMBERDIEV yozib oldi.\nTeg(lar) Nosir FozilovYoqubjonYoqubjon Xo'jamberdiyev


16:28 / 18.10.2018 2131 pdf Ўқиш режими + -\nАллоҳ таоло Шууро сурасида марҳамат қилади:\n«Осмонлару ернинг подшоҳлиги Аллоҳникидир. У Зот хоҳлаган нарсасини яратур. У Зот хоҳлаган кишисига қизлар ҳадя этур ва хоҳлаган кишисига ўғиллар ҳадя этур. Ёки уларни жуфтлаб – ўғил-қиз қилиб берур ва хоҳлаган кишисини туғмас қилур. Албатта, У ўта билувчидир, ўта қодирдир» (49-50-оятлар).\nИнсонга ҳамма нарсани фақатгина Аллоҳ таолонинг Ўзи беришининг ёрқин намунаси фарзанд масаласида кўринади. Айни шу масалада инсон ўзининг ожизлигини ҳис этади. Ўз хоҳишига кўра бирон нарсани бор қила олмаслигини, балки доимо Аллоҳ таолонинг мадади ва иноятига муҳтож бўлиб туришини англаб етади.\nОсмонларда ва ерда нимаики бўлса, ҳамма-ҳаммаси Аллоҳ таолонинг мулкидир.\nАгар ўғил ёки қиз фарзанд кўриш ота-она хоҳишига кўра бўлганида, ўзлари билиб, хоҳишларига биноан, истаган пайтларида, истаган фарзандни кўриб олар эдилар. Ҳолбуки, баъзилар фақат қиз фарзандлар кўришади, ўғил фарзандга зор бўлиб юришади. Бу ҳол фарзанд фақат Аллоҳнинг хоҳиши билан ўғил ёки қиз бўлишини билдиради.\n«Ёки уларни жуфтлаб – ўғил-қиз қилиб берур».\n«Албатта, У ўта билувчидир, ўта қодирдир».\nҲамма нарсани билиб қилади. Жумладан, кимга қиз, кимга ўғил, кимга ўғил-қиз беришни ёки кимни туғмас қилишни Ўзи билади. Бу ишларга фақатгина Унинг қудрати етади, холос.\n«Инсон» сўзи арабча «нисён» – «унутиш» сўзидан олингани учунми, унда унутиб қўйиш одати бор. Айниқса, унинг кўз ўнгида такрорланиб турадиган нарсаларнинг асосий қилувчисини унутиб қўйиши мавжуд. Ҳар куни, ҳар дамда болалар туғилгани ҳақидаги хабарларни эшитиб, билаверганимиз учун ота-она бирга яшаб, эр-хотинлик қилганидан кейин бола туғилади-да, деган хаёлга бориб қоламиз. Ҳар бир боланинг Холиқи Аллоҳ эканини, ота-она эса оддий сабаб эканини эсдан чиқариб қўямиз.\nОдамзод ўша буюк ҳақиқатни эсидан чиқармаслиги учун Аллоҳ таоло уларнинг ичидан баъзиларини туғмас қилиб қўяди. Агар эр-хотин бола туғилишининг асосий сабаби бўлса, ораларида туғмаслар бўлмаслиги керак эди. Аммо улар ҳар вақтда, ҳар ерда бор: тирноққа зор бўлиб, турли мутахассисларга кўриниб, кўпчиликдан фарзанд кўриш борасида дуо сўраб юрибдилар.\nАллоҳ таоло фарзанд кўришга қобилиятли қилиб қўйган эр-хотинларнинг ихтиёри ҳам ўзида эмас. Аввало улар ўзларига қачон фарзанд берилишини билмайдилар. Ҳатто ҳомиладор бўлган аёлнинг ўзи ҳам бу ҳақда билмай юраверади. Ҳомила катталашиб, унинг жисмига ва руҳиятига таъсир кўрсатгандагина мутахассиснинг ҳузурига боради. У текшириб кўриб, «Ҳомиланг фалон ҳафталик бўлибди», десагина, ўзининг ҳомиладор бўлганига ишонади. Аммо ўзининг ҳомиладор бўлганига ишонганда ҳам нима қила оларди? Кутишдан бошқа иложи йўқ.\nБиз ожиз ва унутувчи бандалар «Ҳомила билинди, иш битди, фарзанд кўрдим деяверайлик», демаслигимиз учун Аллоҳ таоло ибрат учун гоҳида баъзи ҳомилалардан иноятини бир лаҳза бурса, ҳомила тушиб кетади. Демак, ҳомилани керакли тарзда ривожлантириб борувчи ҳам Аллоҳ таолонинг Ўзи.\nҲомиланинг туғилиш давригача соғ-саломат етиб келиши билан мақсад ҳосил бўлади, дейиш катта гумроҳлик бўлади. Чунки оддий инсоний ўлчов билан қараганда, маълум ҳажмдаги боланинг она қорнидан соғ-саломат ерга тушиши ақлга сиғмайди. Бунда фақатгина Аллоҳ таолонинг Ўзи ёрдам бермаса, бошқа илож йўқ. Худди шу улкан ҳақиқатни бизга эслатиб туриш учун баъзида Аллоҳ таоло туғаётган аёлларни қийнаб қўяди. Бу пайтда Аллоҳнинг инояти бир лаҳза четга бурилса, бола, она ёки иккиси ҳам ҳалок бўлиши ҳеч гап эмас.\n14:58 / 18.10.2018 1816\n2002 20:18 / 21.04.2017\n1508 07:30 / 04.03.2019\nАҚШдаги Пенсильвания университети қошидаги Маънавият ва тафаккур Маркази мутахассисларининг фикрича мия шундай тузилганки, унда Парвардигор билан .мулоқот, давоми...\n2056 09:44 / 24.10.2018\nАбдуллоҳ ибн Али ибн Абдуллоҳ Баҳо Козруний Макка муаззинларининг раиси эдилар. У зотнинг ўлими олдидан шундай деганлариини эшитишган .Эй шайтон, мен сени давоми...\n916 08:01 / 06 июнь


Журинглар, қўрғон кетамиз! - zarnews.uz\nБахшилар байрами – кўнгилларни олиш байрами, инсоният босиб ўтган тарихга қувонч, адолат билан қайта назар солиш байрами бўлди. Сурхондарёнинг адоғсиз кенгликларида бор эзгу ниятларингни намоён қилмоқ ва ўтмишга ҳурмат билан боқмоқ байрами бўлди. Бахши боболарим достонларида куйланган халқ “Дўстлик” боғига кўчиб чиқди.\nБировлар қўшиқлару достони билан, бировлар эллик хил нони билан, бировлар номдор полвони билан, Самарқанд кўҳна ва янги Регистони билан, бировлар чеварлари тиккан палаклари билан, бировлар бахтга тўла фалаклари билан, бировлар оқу малла туялари билан, бировлар чопқир оту биялари билан келаверди, шоду хандон одамлар билан тўлаверди боғ.\nБоғ деганлари ҳайҳотдай жой экан, кўкдан маҳлиё тикилган ой экан, тўлиб оққан сой экан, халқи жуда бой экан. Қирқ мамлакатнинг бахшилари, одам зотининг яхшилари, ўз элининг нақшилари қўлида сози билан, афсуну нози билан ташриф айлаган экан.\nАнов жойда ўғир билан кели бор, манов ерда чархи билан куви бор, Ойбарчиндай қизию Алпомишдай ули бор. Чироқлари чароғон, на ўти бор, кули бор, ҳар одамнинг суянгани - эли бор. Ҳар бахшининг қулоч-қулоч тили бор.\nЮртбошимнинг бир жонбахш қарори билан ухлаб ётган тарих ўйғонди, тепага илинган чориқ ўйғонди, камалакдек оқу қора, сориқ уйғонди. Одамизотни уйғотиш учун, энг гўзал туйғуларни тўлғотиш учун шундай азму қарорлар кераклиги аён бўлди. Ер юзига борлигимиз шоён бўлдики, шоир қалбдан тўкилгани – кичиккина баён бўлди.\nДостонларда қирқ кечаю қирқ кундуз тўй бергани шундай экан, Термизнинг иссиқлари кундай экан. Мен ҳам Эргаш Жуманбулбул юртига шеърпараст, ишқпараст дилларни, ифори хуш гулларни таклиф қилиб қолдим. Одамлар бахши бобомнинг тоғларини, боғларини ораласин, достонларини сараласин дедим:\nЖуринглар, Қўрғон кетамиз\nШоирини унутмаган жон элим,\nУлуғларга, буюкларга кон элим,\nАлпларини олавериб қора кун\nҲасратлардан бағри зада, қон элим,\nТуринглар, Қўрғон кетамиз,\nОқтов билан Қоратовнинг ораси,\nЎзи тенги бахшиларнинг сараси,\nЖуманбулбул ўғли кутар бизларни,\nАсрлардан ўтиб тортган наъраси,\nТоғлар аро учиб борар товуши,\nДонғи келар тилдан тилга овушиб,\nҚўшработнинг қўш қанотли ўғлини\nҚутлашайлик дўсту рақиб қовушиб.\nЖуманбулбул деса дунё билади,\nНолаларни ханжар каби тилади,\nАйтувини тинглаб кўрса ҳар одам,\nТош бўлсаям тирилади, ўлади,\nФоний дунё барча қўлдан ўтади,\nҒам қурсин-а, барчамизга етади,\nЗарнинг ғамин, зўрнинг ғамин чекмак бас,\nСўров келса барча бирдай кетади.\nКуйган қулман, гапни гапга улайман,\nЖон юртимга мард бахшилар тилайман,\nЎзбегимни сўз-ла енгай деса ким,\nБелим боғлаб Тилла кампир бўлай ман,\nПахта ўтар, буғдой ўтар, ер қолар,\nЯхши-ёмон кунлар ўтар, шеър қолар,\nМингта бахши достон қилиб айтса ҳам,\nЎзбегимнинг дилида бо сир қолар,\nТовларда чўлиқлар молин қўрийди,\nЭркаклар юртининг ҳолин қўрийди,\nКелмасин хиёнат, хавфу хатар деб,\nШоирлар элининг дилин қўрийди,\nТеглар: бахши Термиз Хосият Бобомуродова


Рэмбони Сталлоне ўрнида қайси актёрлар ўйнаган...\n22.09.2019 17:31 0 2182\nСильвестр Сталлоне. «Рэмбо: Биринчи қон» (1982 й.) фильмидан кадр.\nСильвестр Сталлоне «Рэмбо: Биринчи қон» жангари фильмидаги бош роль учун Ҳолливуднинг қайси актёрлари даъвогар бўлганини «The Hollywood Reporter»га берган интервьюсида маълум қилди.\nУнинг айтишича, аввалига Рэмбо ролини Поль Ньюманга топширмоқчи бўлишган. Қолган актёрлар ҳам чаканамас: Аль Пачино, Роберт Де Ниро, Жеймс Гарнер, Райан О'Нил, Стив Маккуин ва ҳатто Дастин Ҳоффман ҳам бор эди. Аммо охир-оқибат «тегирмонга тушса бутун чиқувчи қаҳрамон» бўлиш Сталлонега насиб этди.\nЎша пайтда 35 ёшда бўлган Сильвестр Сталлоне «Рэмбо: Биринчи қон» фильми бош оператори Эдрю Ласло билан. Фото: AF archive/Alamy Stock Photo\nҲозир 73 ёшини қаршилаган Сталлоне, тўғриси, аввалига фильмнинг муваффақият қозонишига ишонмаган экан.\nМаълумот учун: Фильмнинг биринчи қисми —«Рэмбо: Биринчи қон» 1982 йили экранларга чиққан. 15 млн. долларлик бюджет билан жаҳон прокатидан 125,2 млн. доллар ишлаган. Буни бугунги мезонларда ўлчасак, кўрсаткичлар нисбати 43 млн. долларга 332 млн. доллар атрофида бўлади, дея аниқлик киритган нашр.\n«Рэмбо» жинсий зўравонликда айбланмоқда


Об-ҳаво маълумоти: айрим жойларда қор ёғиши мумкин\nОб-ҳаво маълумоти: айрим жойларда қор ёғиши...\n17.04.2018 17:36 0 2601\nЎзбекистон гидрометеорология хизмати марказининг хабар қилишича, 18 апрель куни Тошкент шаҳрида ҳаво ўзгариб туради, ёмғир ёғиши мумкин. Ҳаво ҳарорати кечаси +7 ... +9 даража, кундузи +15 ... +17 даража илиқ бўлади. Сониясига 3-8 метр тезликда шамол эсади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Ҳаво ҳарорати кечаси +3 ... +8 даража, кундузи +15 ... +20 даража илиқ бўлади. Сониясига 3-8 метр тезликда шамол эсади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Ҳаво ҳарорати кечаси +3 ... +8 даража, кундузи +13 ... +18 даража илиқ бўлади. Сониясига 3-8 метр тезликда шамол эсади.\nСамарқанд, Жиззах ва Сирдарё вилоятларида ҳаво ўзгариб туради, ёмғир ёғиши мумкин. Ҳаво ҳарорати кечаси +5 ... +10 даража, кундузи +13 ... +18 даража илиқ бўлади. Сониясига 3-8 метр тезликда шамол эсади.\nҚашқадарё ва Сурхондарё вилоятларида ҳаво ўзгариб туради, айрим жойларда ёмғир ёғиши мумкин. Ҳаво ҳарорати кечаси +5 ... +10 даража, кундузи +13 ... +18 даража илиқ бўлади. Сониясига 5-10 метр тезликда шамол эсади.\nФарғона водийси вилоятларида ҳам ҳаво ўзгариб туради, ёмғир ёғиши мумкин. Ҳаво ҳарорати кечаси +7 ... +12 даража, кундузи +12 ... +17 даража иссиқ бўлиши кутиляпти. Сониясига 5-10 метр тезликда шамол эсади.\nШунингдек, тоғли ҳудудлар — Чимён, Қамчиқ ва Нурафшонда ҳаво ўзгариб туради, қор ва ёмғир ёғиши мумкин. Ҳаво ҳарорати кечаси -2 ... +3, кундузи +2 ... +7 даража илиқ бўлади. Нурафшонда эса кечаси +5 ... +10, кундузи +13 ... +18 даража илиши мумкин. Сониясига 5-10 метр тезликда шамол эсади.


mobler – mobler\nПарталар ва креслоларнинг барча моделларига бўлиб-бўлиб тўлашни расмийлаштириш мумкин! Оддий ва имконли! Бўлиб-бўлиб тўлаш…\nАгар макон метрлар билан чекланган бўлса, уни қандай қилиб қулай ва шинам қилса бўлади?…\nТутқичсиз шкафлар. Замонавий қулай ошхона — бу кўплаб шкафчалар, қутилар, полкалар, тегишли равишда, худди…\nБолалар мебелининг блоги\nБолангиз билан бирга ўсадиган мебель “Болалар хонасига янги мебелни тез-тез сотиб олиш керакми?” —…\nБлог Болалар мебели\nБола учун стол ва стулни қандай танлаш керак? Стол билан стулни биргаликда танланг.\nБолага қулай бўлиши ва унга ҳақиқатдан ҳам ёқиши керак! Стул қандай танланади? 90-90-90 тамойилига…\nПарта ва стул тўплами\nМахсус тўсиқ дафтарлар ва қоғозларнинг столдан сирпаниб кетишига қаршилик қилади.\nПарта ва кресло тўплами (лампали) (ёғоч)\nСтол оёқчасида столни ростлаш ва бола ўқиши учун максимал қулай шароитларни яратиш мақсадида боланинг…\nЧиройли мебель ва бола учун қулай жиҳозланган иш жойи муваффақиятли билим олиш учун қўшимча…\nСтол ва стул тўплами (лампали)\nМазкур тўплам юқори сифати бўлиб, функционаллиги билан ажралиб туради. Ламинатланган катта стол устлиги механик…\nМактаб жиҳозларини сақлаш ва уларни вазифасига кўра жойлаштириб чиқиш мумкин бўлгван бўлмаларга эга эргономик…\nБоланинг иш ҳудудини қулай ташкиллаштириш учун пеналлар.\nБолалар мебели тўплами\nПартаси креслоси тўплами\nMealux мебели тўплами— бу болангизнинг тўғри қоматини шакллантиришга кўмаклашиш ва максимал қулайлик яратиш учун…\nПарталар ва креслоларнинг барча моделларига бўлиб-бўлиб тўлашни расмийлаштириш мумкин! Оддий ва имконли! Бўлиб-бўлиб тўлаш банкка бормасдан расмийлаштирилади. Кредитга ариза 60 дақиқа давомида кўриб чиқилади. Ҳужжатларнинг энг кам пакети талаб қилинади, булар: паспорт нусхаси, иш жойидан маълумотнома. Қандай расмийлаштириш мумкин? Бунинг учун сиз менежерларимизга қуйидаги манзил бўйича мурожаат қилсангиз кифоя: Чилонзор тумани, Чўпонота кўчаси, 43 Шундан…\nАгар макон метрлар билан чекланган бўлса, уни қандай қилиб қулай ва шинам қилса бўлади? Биринчи ўринда ёруғлик, кичик хонадонлар интерьерлари учун оқ ранг энг муҳимидир. Иккинчидан, жимитдек макон барча зарур ускуналар билан жиҳозланиши лозим, хонадон қанча кичик бўлса, мебель ва декор ҳам шунча жажжигина бўлиши шарт. Ҳар бир сантиметрдан эса қандай қилиб оқилона фойдаланишни мазкур…\nТутқичсиз шкафлар. Замонавий қулай ошхона — бу кўплаб шкафчалар, қутилар, полкалар, тегишли равишда, худди сеҳрли равишда, енгилгина босилганда очилиб кетадиган кўплаб тутқичлар, эшикчалар демакдир. Очилишни охирига қадар олиб боришга қодир тизим. Ҳаммаси газлифтлар туфайли. Европалик ишлаб чиқарувчилар бу каби механизмлар сифати билан машҳурдирлар. Газлифт афзалликлари: очиқ фасадларни юқори ҳолатда мустаҳкам ушлаб туриш; эшикча ҳаракати ўз-ўзини…\nШишадан бўлган мебель сўнгги пайт машҳурлик бўйича 30 йил ичида ёғочдан бўлган классик конструкциядан эстафетани қабул қилиб олди. Бунинг устига, шишадан бўлган мебелни тайёрлашда энг замонавий ишлов берилади, фурнитура, оёқчалар, маҳкамлагичлар ва бошқалар эса турли-туманлиги билан ҳайратга солади. Бу каби буюмлар замонавий ва элегант кўринади. Биз тўплаган мисоллар бунинг исботи бўла олади. Шишадан бўлган шкафлар…


Ўзбекистон Президенти Ислом Каримов Тошкентда 25 октябрда бўлиб ўтган Ўзбекистон-Япония бизнес-анжумани давомида БМТни ислоҳ қилиш зарурати масаласини кўтарди, деб хабар бермоқда Sputnik нашри.\nИслом Каримовнинг фикрича, вазият ҳар куни мураккаблашиб, катта давлатлар ўртасида сиёсий қарама-қаршилик кескинлашиб бораётган замонавий дунёда Бирлашган Миллатлар Ташкилоти Хавфсизлик кенгаши аъзолари ўртасида халқаро ташкилотни ислоҳ қилиш масаласи кўтарилмоқда.\nИслом Каримов БМТ ташкил этилгандан бери 70 йил ўтганига қарамасдан, халқаро ташкилотнинг тамойил ва ёндашувлари ўша-ўшалигича қолганига эътибор қаратди.\n“Бир нарсани аниқ айтиш керак, вақт анча олдинлаб кетди, хавфсизлик кенгаши ва умуман БМТ структураси ўз жойида қотиб қолди. Бир савол туғилади, бу қандай бўлиши мумкин, ҳаёт олдинга кетмоқда, бошқарилиши мураккаб бўлган муаммолар вужудга келмоқда, бироқ бугун бу воситалар билан дунёни бошқариб бўлмайди”, деб айтади Ислом Каримов.\nЎзбекистон Президенти бугун кўпчилик Учинчи жаҳон уруши ҳақида бамайлихотир гапира бошлаётганидан ҳайратланиб гапирди.\n“Биз унутиб қўйдикми ёки бошқа дунёда яшаяпмизми? Иккинчи жаҳон урушининг 70 йиллигини нишонламоқдамиз. Бироқ бир вақтнинг ўзида катта давлатлар ўртасидаги ихтилоф Учинчи жаҳон урушига олиб келиши мумкинми, дея бемалол гапирмоқдамиз. Мен бу борадаги фикримни кўплаб йиғилишларда, анжуманларда айтганман, агар сиз Учинчи жаҳон уруши ҳақида бемалол гапираётган бўлсангиз, унда Учинчи жаҳон уруши инсоният учун охиргиси бўлишини назарда тутинг”, деб куюнчаклик билан таъкидлаб ўтди Ислом Каримов.\nИслом Каримов биз ҳақиқатда шундай дунёда яшаётганимиздан афсусланиб гапирди. Ўзбекистон Президентининг фикрича, Учинчи жаҳон уруши ҳақида бемалол гапиришга ҳеч ким маънавий ҳуқуқга эга эмаслигини англаш керак.\nИслом Каримов ўз нутқи сўнгида Япония бош вазири Шиндзо Абэга Ўзбекистонга катта жамоа билан ташриф буюргани учун миннатдорчилик билдирди ва Япония Ўзбекистоннинг стратегик ҳамкорларидан бири эканини яна бир бор таъкидлаб ўтди.\nТошкентда ўтган Ўзбекистон-Япония бизнес-анжуманида томонлар япон компанияларининг Ўзбекистонда синтетик ёнилғи заводи қурилишидаги, мамлакатнинг истиқболли ҳудудларида нефть ва газ қидириш лойиҳаларида, кимё ва электротехника тармоқлари, автомобилсозлик, телекоммуникация соҳаларидаги иштироки вариантларини кўриб чиқишди.


«Толибон» Афғонистонни эгаллаб олгач матбуот ва аёллар учун ўз шартларини эълон қилди 19-09-2021, 00:38 | Zamin.uz\n19:30 / 15.08.2021\n«Толибон» Афғонистонни эгаллаб олгач, матбуот ва аёллар учун ўз шартларини эълон қилди\nАфғонистонда «Толибон» террорчилик ташкилоти ҳукмронлиги остида аёллар таълим олиши ва ишлаши, журналистлар эса ҳодисаларни танқид қилиши мумкин бўлади. Бу ҳақда «Толибон» вакили Муҳаммад Суҳайл Шоҳин маълум қилди, деб хабар бермоқда Al Arabiya.\nУнинг аниқлик киритишича, аёлларнинг барчаси ҳижоб (паранжи) кийиши керак бўлади. «Толибон» кафолат беришича, аёллар уйдан ёлғиз, эркаклар ҳамроҳлигисиз чиқа олади.\nШунингдек, «Толибон» вакили маълум қилишича, улар инклюзив ҳукумат тузишга интилмоқда, унда афғонистонликларнинг барчаси иштирок эта олади.\n«Бизнинг кучларимиз Кобул дарвозалари олдида қолиб, шаҳарга кирмаслик ҳақида топшириқ олди. Биз ҳокимиятнинг тинч йўл билан топширилишини кутяпмиз, — деди Шоҳин. — Бунда биз шаҳар ва ҳокимият Афғонистон ислом амирлигига топширилишини, шундан кейин келажакда бизда ислом ҳукумати тузилиши, унда барча афғонлар иштирок этишини кўзда тутамиз».\nУнинг таъкидлашича, Кобул аҳолиси ўзларининг ва мол-мулкларининг хавфсизлигидан хавотирланмаслиги керак, чунки «Толибон» пойтахт ҳудудида жанговар ҳаракатларни бошламоқчи эмас. Шунингдек, ҳаракат Ғарб кучлари билан ҳамкорлик қилган афғонистонликларни жазоламоқчи эмас, шу сабабли уларнинг мамлакатни тарк этиши учун сабаб йўқ.\nШоҳиннинг қўшимча қилишича, «Толибон»нинг сиёсий қаноти етакчиси мулла Абдулғани Бародар ҳамон Доҳада бўлиб турибди. У Афғонистон президенти Ашраф Ғани қўлидан ҳокимиятни қабул қилиб олиш учун Кобулга етиб келгани ҳақидаги мишмишлар ҳақиқатга тўғри келмайди, деди у.\nБундан ташқари, «Толибон» Афғонистоннинг амалдаги президенти Ашраф Ғани, ҳукумат амалдорлари ва афғон партиялари етакчиларини ҳамкорликка чақирди. «Толибон» давлат раҳбари, «маъмуриятдаги бошқа масъул шахслар ва сиёсий партиялар етакчиларини биргаликда ишлашга» даъват этди.\nNBC қайд этишича, Афғонистон бундан аввал «Толибон» қўл остида бўлган даврда (1996 йилдан 2001 йилгача) қизларга мактабга бориш, аёлларга эса уйдан ташқарида ишлаш ёки кўчага бутун танани ёпиб турадиган либос киймаган ҳолатда ва эркак кишининг ҳамроҳлигисиз чиқиш тақиқланган эди. Ушбу қоидани бузганлар омма олдида саваланган ёки қатл қилинган.\nБМТ августда Афғонистоннинг «Толибон» томонидан эгаллаб олинган ҳудудларида аёллар, ҳуқуқ ҳимоячилари ва журналистларнинг оммавий ўлдирилиши ҳолатлари ҳақида маълум қилди. БМТнинг Инсон ҳуқуқлари бўйича олий комиссари Мишел Бачелет қайд этишича, аёллар «Толибон» ўрнатган қоидаларни бузгани учун жамоатчилик олдида қамчилаб калтакланган. Шунингдек, ташкилот таслим бўлган ҳукумат кучларини оммавий қатл қилгани, амалдаги ва собиқ ҳукумат мансабдорларига ва уларнинг оилаларига ҳужумлар уюштиргани, уй, мактаб ва касалхоналарни вайрон қилгани ҳақида хабарлар олган. “Замин” янгиликларини “Инстаграм”да кузатиб боринг\nЯнгиликлар » Дунё » «Толибон» Афғонистонни эгаллаб олгач, матбуот ва аёллар учун ўз шартларини эълон қилди


«Covid-19 Challenge 2020» танлови ташкилотчилари ғолибларни эълон қилишга тайёр!\nЭслатиб ўтамиз, «COVID-19 Challange 2020» – бу COVID-19 пандемиясининг оқибатларини юмшатиш бўйича инновацион воситалар ва ечимлар онлайн танловидир, унда бутун мамлакатнинг инноваторлари у ёки бошқа йўл билан пандемия билан касалланганларга ёрдам бериш мақсадида билим, технология ва тадбиркорлик кўникмаларини ўзида мужассам этган ҳолда инноватсияларни яратиш ва ҳамкорлик қилиш имкониятига эга бўлдилар.\nУшбу танловнинг мақсади инноваторлар инқирозни енгиб ўтишда ёрдам берадиган технология ва рақамли ечим топишлари, тажриба қилиб кўришлари мумкин бўлган онлайн майдон яратишга ҳаракат қилишган эди.\nТанлов ташкилотчилари: БМТТДнинг Ўзбекистондаги ваколатхонаси, ИТ-Парк, Инноватсион ривожланиш вазирлиги қошидаги Ёшлар академияси, Ўзбекистон Ёшлар иттифоқи ва Ўзбекистон Савдо-саноат палатаси. Шунингдек танлов Ўзбекистон Ёшлар иттифоқи қошидаги «Ёшлар келажагимиз» жамғармаси ва Ёшлар тадбиркорлигини ривожлантиришни қо’ллаб-қувватлаш маркази, Бандлик ва меҳнат муносабатлари вазирлиги, Соғлиқни сақлаш вазирлиги, Олий, ўрта ва махсус таълим вазирлиги, Рақамли ишонч жамғармаси, Жаҳон банки ва ЭХҲТнинг Ўзбекистондаги лойиҳа координатори билан ҳамкорликда амалга оширилди.\nМусобақа ўтказиладиган йўналишлар:\n1. СОҒЛИҚНИ САҚЛАШ\n2. АҲОЛИНИНГ ЗАИФ ҚАТЛАМИГА ЁРДАМ\n3. КИЧИК ТАДБИРКОРЛИКНИ ҚЎЛЛАБ-ҚУВВАТЛАШ\n4. ЖАМОАТНИ ҚЎЛЛАБ-ҚУВВАТЛАШ\n6. ХАБАРДОРЛИКНИ ОШИРИШ ВА МУОМАЛА МОДЕЛИ\nТанлов ғолиблари 5та лойиҳа ва улар қуйидагилар:\n«Карта жизни» порталининг асосий ғояси шундан иборатки, ёрдамга муҳтож бўлганлар ва кўнгиллилар бир-бирларининг жойлашувини билиб олишлари ва шунга мос равишда масофадаги энг яқин одамга ёрдам беришлари мумкин. Энг янги маълумотларга эга жамоат учун очиқ бўлган электрон харита муҳтожларга ёрдам беришда кўмакчи бўлади.\nБирдамлик лойиҳаси муҳтож одамларнинг аризаларини тўплаш учун ишлаб чиқилган. Бунинг учун телеграм бот ва веб-саҳифа яратилди, унда муҳтожлар ва кўнгиллилар бепул рўйхатдан ўтишлари мумкин. Рўйхатга олиш билан бир қаторда, муҳтож шахснинг шахсини текшириш у томонидан кўрсатилган манзилда амалга оширилади ва ариза берувчи яшайдиган маҳалладан олинган маълумотни аниқлайди. Ушбу маълумотлар маълумотлар базасига киритилади, у ердан координаторлар кўнгиллиларга аризаларни тарқатишлари мумкин.\n«Human Hosue» онлайн мактаби\nМақсад – Ўзбекистоннинг меъморчилиги, археологияси, урф-одатлари, этнографияси, амалий санъати бўйича маўрузалар ўтказиш, шу билан иштирокчиларни турли хил ҳунармандчилик билан таништириш ва уларни уйда мустақил равишда шуғулланишга ўргатиш. Бундай стратегия миллий ҳунармандчиликни ривожлантириш учун катта имконият яратади.\n«Смарт маск» – бу фойдаланишни бошиданоқ ҳарорат, йўтал, нафас олиш қийинлишуви ва қондаги кислород миқдори каби касаллик аломатларини ўрганадиган ниқоб. Олинган маълумотлар махсус алгоритм ёрдамида COVID-19 ва бошқа юқумли касалликларнинг аломатлари билан таққосланади ва тахминий ташхис қўйилади.\nCамбридгеонлине.уз платформаси – бу таълим муассасалари учун энг мослаштирилган ва офлайн ўқитиш билан синхронлаштириладиган Б2Б маҳсулотидир (яъни, зарурат туғилса, офлайн режимидан онлайн режимга силлиқ ўтишга имкон беради). Ушбу платформа таълим муассасаларига ва технологиялар бўйича тажрибага эга бўлмаган ўқитувчиларга ‘тас-их’да онлайн дарсларни ўтказишга имкон беради ва ўқув жараёнини кузатиш учун кенг функсияларни таъминлайди.\nШуни таъкидлаш жоизки, «Карта жизни» ва «Бирдамлик» лойиҳалари келгусида қўшма ҳамкорликни ва бир-бирига чамбарчас боғлиқ бўлган лойиҳаларни амалга оширишни режалаштирмоқда.\nНатижада, «COVID-19 Challange 2020» ғолиблари ўз лойиҳаларини амалга ошириш учун маблағ оладилар, танлов ташкилотчилари томонидан қўллаб-қувватланадилар, шунингдек лойиҳаларни тўлиқ амалга оширишда ёрдам бериш учун менторлардан техник ёрдам оладилар.


Нега ўқитувчиларга имтиёз йўқ? | Ўзбекистон ва жахон янгиликлари\nНега ўқитувчиларга имтиёз йўқ?\nЎзбекистон 14 июнь 13:02 398\nЎзбекистон Халқ таълими вазирлиги сайтида “Ma’rifat” мухбирлари Хайрулла Абдураҳмонов, Гулюз Орифжонованинг юқоридаги сарлавҳа остида мақоласи чоп этилди.\nМуносибларни шу тарзда тақдирлаш яхши. Рағбат уларни янги марралар сари руҳлантиради. Лекин, нега уларнинг орасида ўқитувчилар йўқ?.. Ҳеч ўйлаб кўрганмисиз? Бизда энг яхши ўқитувчилар қандай рағбатлантирилади?”, – дея мурожаат қилишади муаллифлар.


Риштонликлар қўшнилар билан мустаҳкам алоқа ўрнатишмоқда - UzTV New York, Inc.\nРиштонликлар қўшнилар билан мустаҳкам алоқа ўрнатишмоқда\n01/09/2018 | Filed under: POLITICS,UZ TV NEWS | Posted by: admin\nШу боис Президент Мирзиёев иқтидорга келгандан сўнг қўшни мамлакатлар мустаҳкам алоқалар ўрнатиш йўлини танлади. Айниқса, Қирғизистон билан кўп йиллар давомида ўз ечимини кутаётган муаммолар конструктив руҳда ижобий томонга силжиди. Икки мамлакат раҳбарлари ўртасида олий даражадаги учрашувлар юқори савияда ташкил этилди, делегацияларнинг самарали мулоқотлари мунтазам ўтказилмоқда.\nХудди шундай амалий ташриф билан Қирғизистон Республикасининг Баткен вилояти Қадамжой тумани ҳокими Жонибек Исаков бошчилигидаги делегация Риштон туманига келдилар.\nРиштон “Буюк Ипак йўли”да пайдо бўлган Фарғона вилоятининг биринчи шаҳарларидан ҳисобланади. Қадим замонлардан у Марказий Осиёдаги энг йирик сирланган сопол буюмлар ишлаб чиқарувчи марказ сифатида машҳур бўлган. Риштонлик кулол-кўзагарлар азалдан ўзларини кулолчиликка асос солган усталар авлоди ва қадим анъаналарни асровчилар деб ҳисоблашган. Уларнинг ҳунармандчилик буюмлари қўшни мамлакатлар, қолаверса бутун дунёда ўз қизиқувчиларига эга.\nМеҳмонлар кутиб олиш маросимидан сўнг, «Саидбек» кулолчилик марказида ҳамда Равшан Тожиддинов хонадонида бўлишиб, кулолчилик буюмлари билан танишишди.\n– Мен бу санъат асарларини кўриб, тўғриси, жуда завқландим, – дейди Жонибек Исаков. – Бундай нозиклик билан тайёрланган ишланмалар муаллифи таҳсинга лойиқ. Ҳар бир иш инсонни узоқ ўйга толдириб, ёрқин ранглар уйғунлиги кўзни қувонтиради. Бу ҳақиқий қўл меҳнати.\nХўжаилғор жомеъ масжиди зиёрати меҳмонларда катта таассурот қолдирди. Буюк мутафаккирлари етишиб чиққан юртимизда ислом динига бўлган юксак эътибор, қадамий қадамжойлар, зиёратгоҳлар кўпчиликнинг ҳайратига сазовор бўлган.\nРиштонлик тадбиркорлардан бири хайрли ташаббуси билан эл оғзига тушди. Хусусий тадбиркор Фарангиз Азимова янги ишга қўл урди. Боғистон қишлоғида “STRAUS FARM” Ўзбекистон-Буюк Британия қўшма корхонаси ташкил этилиб, фермага инвестор маблағи ва банк кредитлари ҳисобига лойиҳа қиймати 306 минг АҚШ доллари бўлган 200 бош Африка туяқушлари олиб келинган.\nБу албатта, мамлакатда қишлоқ хўжалигини ислоҳ қилиш, айниқса, фермерлик ва агробизнесни ҳар томонлама қўллаб-қувватлаш борасида амалга оширилаётган чора-тадбирлар натижасидир.\nУшбу фермага ташриф буюрган меҳмонлар туманда паррандачиликни ривожлантириш, парранда маҳсулотлари етиштириш ҳажмини ошириш ва аҳолини сифатли парҳез маҳсулотлар билан таъминлашга алоҳида эътибор қаратилаётганига эътибор қаратишди.\nРиштон туманидаги “Simax FZ” корхонаси харидоргир маҳсулотлар ишлаб чиқариш ва уларни экспортга жўнатишда Фарғона вилоятида ўзига хос ибрат мактаби яратмоқда. Қолаверса, корхона вакиллари Нью-Йорк шаҳрида ўтказилган халқаро сифат конвенциясининг саммитида қатнашиб жаҳоннинг 178 давлати вакиллари иштирок этган халқаро сифат мусобақасида ғолиб чиқиб, олтин мукофотни қўлга киритган эди. Ушбу корхона томонидан ишлаб чиқарилаётган маҳсулотлар қўшниларимизнинг алоҳида эътиборини тортди.\nҚўшни делегация аъзолари Риштон тумани мутасаддилари билан мулоқотда бўлиб, ҳамкорликда шартномалар тузиш ва ўзаро алоқаларни йўлга қўйиш бўйича келишиб олинди.\nБу ҳақида Бирлашган Миллатлар ташкилотининг юксак минбаридан Мирзиёев бонг урди: “Биз Марказий Осиё мамлакатлари билан ҳеч истисносиз барча масалалар бўйича оқилона муроса асосида ҳамкорлик қилишга тайёрмиз.\nБир сўз билан айтганда, ўтган қисқа вақт мобайнида минтақада мутлақо янги сиёсий муҳит яратишга эришилди”.


Кун мавзулари, 15 октябр 2015 саҳифа pageno\nУлуғбек Йўлдошев: Россиядаги энг зўр кинони мен суратга олаяпман\nЎзбекистонлик киноактер ва режиссер 41 яшар Улуғбек Йўлдошев шу кунларда Россияда барчани ўзига тортадиган фильм лойиҳасини амалга ошираëтганини айтди. Тошкентдаги Театр ва рассомчилик институти режиссерлик факультетини тугатган Йўлдошев аввалига "Дев ва пакана", "Парвона" фильмларида актер сифатида ўзини синади, кейин эса "21 аср Насриддини", "Қалдирғочлар қайтади" каби фильмларда режиссер сифатида қатнашди.\nBahsOnline: Ўзбекистон импортни қисқартирса, маҳаллий ишлаб чиқариш ривожланадими?\nBahsOnlineнинг бу галги сонида Ўзбекистон ҳукуматининг келгуси 4 йилда импорт товарлар ва хом ашё импортини қисқартираётгани мунозара қилинди.\nХалқаро кузатувчилар билан учрашаëтганлар ўз хоҳиши билан пахта тераëтганини айтмоқда\nАйни кунларда Ўзбекистондаги мажбурий меҳнат вазиятини ўрганиш мақсадида Халқаро Меҳнат ташкилоти кузатувчилари Қашқадарë вилоятининг Қарши ва Нишон каби туманлари пахта далаларига бориб¸ бу ерда пахта тераëтганлар билан учрашмоқда. Озодликка бу сафар ҳақида хабар йўллаган манбага кўра¸ маҳаллий ҳокимият¸ хавфсизлик ва милиция ходимлари ҳамроҳлик қилаëтган хорижликлар билан суҳбатда ҳамма бирваракайига пахтага ўз хоҳиши билан чиққанидан гапирмоқда.\nЎзбекистон Бош вазири Шавкат Мирзиёев 12 октябрь кечқурун селектор йиғилишида ўзи туздирган “Ойболта” гуруҳи суст ишлаётганини танқид қилган. “Ойболта” гуруҳи Суд ижро департаменти, Адлия вазирлиги, ИИБ ва банк ходимларидан тузилган бўлиб, гуруҳ пахта режасини бажармаган, давлатдан қарз бўлиб қолган фермерлар мулкини рўйхатга олади ҳамда мусодара қилади.\nЎзбекистон Республикаси Олий Хўжалик суди “Оҳангаронцемент” акциядорлик жамиятини 2009–2014 йиллар учун қўшимча солиқ тўлашга мажбурловчи ҳукм чиқарди. Таҳлилчиларга кўра, солиқ можароси корхонанинг парда ортидаги назорати ҳокимиятнинг бир гуруҳидан бошқасига ўтаётгани аломати бўлиши мумкин.\nЖиззахда ҳашарчи бораётган эшак аравани Нексия урди, бир бола ўлди\nЖиззахнинг Дўстлик туманида пахтадан қайтаётган ҳашарчилар минган эшак аравани Нексия автомобили уриб юборди. Оқибатда 7 яшар бола ўлди, унинг онаси комага тушди, уч ҳашарчи турли даражадаги жароҳат билан касалхонага ётқизилди. Жиззахлик манбанинг айтишича, эшак араванинг ташқи ёритгичлари бўлмагани учун ҳайдовчи қоронғуда кўрмай қолган.\nOzodNazar: Ўзбекистонда "Soft Ислом"ни тарғиб қилиш керак эди\nАнқара шаҳрида шанба куни рўй берган иккита портлашда юзга яқин одам ҳалок бўлиши ортидан Туркия бўйлаб уч кунлик мотам эълон қилинди. Ҳозир Истанбулда фаолият олиб бораëтган Ўзбекистонлик сиëсатшунос Комилжон Нодирметов хулосасига кўра¸ Туркиядаги вазиятни қалтис ўзанга бурган иқтидордаги Адолат ва Тараққиëт партияси лидери олиб бораётган сиёсат билвосита масъулдир.\nЎзбекистон Афғонистонга электр экспортини кўпайтириши мумкин\nПахта кам тергани учун "жазо батальони"га жўнатилган бош врач далада жон берди\nЖиззах вилояти Ғаллаорол туман шифохонаси бош врачи Юсуф Эсиргапов 9 октябрь куни пахта даласида юрак хуружидан ўлди. Озодликнинг аниқлашича, 53 яшар бош врач ўлимидан бир кун олдин пахта терими кампаниясининг боришини назорат қилиш учун Тошкентдан жўнатилган вакилнинг буйруғи асосида қисқа вақт ҳибсга олинган.\nРоссия Муфтияти ўтганда Тошкент ва Душанбедан ўзбек ва тожик жамоасига ўз тилида ваъз айтадиган олий маълумотли имомлар беришни сўраган эди. Сизнингча¸ Ўзбекистон ҳукумати томонидан тайинланган имомларни хориж¸ биринчи галда¸ Россиядаги асосий қавми ўзбек муҳожирлари бўлган масжидларга юбориш жиҳодчилар ўлжасига айланаëтганлар сонини камайтира оладими? 12 октябрь¸ душанба куни Тошкент вақти билан 19:05 дан бошлаб шу мавзудаги жонли суҳбатга қўшилинг.


hidoyat.uz – “Мовароуннаҳр” нашриётининг сайти - ФОТИМА БИНТИ МУҲАММАД САМАРҚАНДИЙ\nФОТИМА БИНТИ МУҲАММАД САМАРҚАНДИЙ\nШарқ аёллари ҳамиша ақлу заковатлари, илму ирфонлари билан дунё аҳлини лол қолдириб келган. XI-XII асрларда яшаб ижод этган Алоуддин Муҳаммад ибн Аҳмад Самарқандий (ваф. 1144 й.)нинг қизи Фотима бинти Муҳаммад ҳам шулар жумласидандир.\nАлоуддин Самарқандийнинг кўплаб етук шогирдлари бўлиб, улар орасида қизи Фотиманинг алоҳида ўрни бор. Фотима фиқҳ илмида етук бўлиб, оталари чиқарган фатволарда унинг ҳам муҳр ва имзоси қўйилган. У отаси Алоуддин Самарқандийнинг “Туҳфатул фуқаҳо” (“Фақиҳлар туҳфаси”) номли машҳур асарини ёддан билган. Шогирди Алоуддин Абу Бакр Косоний “Туҳфатул фуқаҳо” асарини шарҳ этиб, “Бадоиъ ас-саноъи фи тартиб аш-шароъи”ни ёзиб, устозларига тақдим этганида Алоуддин ҳазратлари мамнун бўлиб, қизи Фотимани унга турмушга беради.\nИбн Адим айтади: “Отам Фотима бинти Муҳаммад умр йўлдоши Косонийнинг фатволаридаги хато-камчиликларини кўрсатиб берганини, Косоний ҳам унинг раъйини қабул қилганини ҳикоя қилиб берган эди”. Яна бир ўринда: “...олдинлари ҳазрат Фотима ва оталари тарафидан фатволарга имзо чекар эди. У турмушга чиққач, ҳар уччовларининг ҳам имзо ва муҳрлари босилган муштарак фатволар чиқадиган бўлди”, дейилган.\nБир гал Абу Бакр Косоний саройда олимлар билан кўп тортишувлар, мунозара ва муноқашаларга боради. Натижада, ҳукмдор билан унинг ўртасида тушунмовчилик вужудга келади. Сўнг вазирлар маслаҳати билан Абу Бакр Косонийни Самарқанддан Шомга, Ҳалаб ҳукмдори Нуриддин Маҳмуд ибн Зангининг (1146-1174) олдига элчи қилиб жўнатади. Ҳалабда уни жуда яхши кутиб олишади. Қисқа муддатда катта шуҳрат қозониб, олимларнинг истагига кўра, шахсан Нуриддин томонидан 1148 йилда бино этилган “Ал-Ҳаловийя” мадрасасига “Хожа” (бош мударрис) этиб тайинланади.\nЎзбекистон бадиий академияси Камолиддин Беҳзод номидаги миллий рассомлик ва дизайн


16:08 29.05.2019 (Янгиланган 13:48 30.05.2019)\nТурмушга чиқмаган ва фарзандсиз аёллар жамиятда энг бахтли одамлар - профессори Пол Долан.\nТОШКЕНТ, 29 май – Sputnik. Турмушга чиқмаган ва фарзандсиз аёллар жамиятда энг бахтли одамлар экан, буни Лондон иқтисодиёт ва сиёсий фанлар мактаби профессори Пол Долан маълум қилди. "Известия" хабарига асосан.\nҚандай қилиб қоринни йўқотса бўлади: олимлар энг самарали усулни аниқлади\nБританиялик олим АҚШда ўтказилган ижтимоий сўров натижаларига асосан ушбу хулосага келган.\nТадқиқотда маълум бўлишича, турмушга чиққан аёлларнинг кўпчилиги турмуш ўртоғи ёнида бўлган пайтда, бахтли эканини айтишади.\nАгар улар ёлғиз қолиб саволларга жавоб берганда, биринчи навбатда турмуш ва ўзаро муносабатлардаги қийинчиликлардан шикоят қилишди.\nОлим фикрига кўра, турмушга чиқмаган ва фарзандсиз аёллар айнан шунга ўхшаган муаммолар бўлмаганлиги туфайли улар бахтли.\nАммо оила қуриш - муваффақият белгиси ҳисобланган жамиятда унинг босими остида ёлғиз аёлларда бахтли бўлиш ҳиссини камайтиради.\nТаъкидланишича, асосан оила қуришдан кўпроқ эркаклар фойда кўради, улар тўғри ҳаёт, камроқ хавф-хатарга тушиш ва кўпроқ пул топишга ҳаракат қилади.\nАёллар эрга тегишдан камроқ фойда кўради, чунки уларда турли ташвишлар кўпаяди. Шу сабабли, олим ёлғиз аёллар турмушга чиққан аёлларга қараганда кўпроқ умр кўради деб ҳисоблайди.\n17:06 05.07.2020 (Янгиланган 18:50 05.07.2020)\nТОШКЕНТ, 5 июл — Sputnik. Ўзбекистонда коронавирус қурбонлари сони 33 нафарга етди.\nССВ хабарига кўра, Тошкентда 45 ёшли эркак коронавирусдан вафот этди. Унда бир неча кун давомида коронавирус аломатлари сезилиб, тана ҳароратининг кўтарилиши, томоғида оғриқ ва ҳолсизлик кузатилган.\nАммо шундай бўлишига қарамасдан у шифокорга ўз вақтида мурожаат қилмай, уй шароитида даволаниб юрган.\nНатижада шу йилнинг 30 июнь куни Тошкент шаҳар тез тиббий ёрдам шифохонасига ўта оғир ҳолатда, ўткир нафас етишмовчилиги билан олиб келиниб, жонлантириш бўлимига ётқизилган.\nБеморга юрак ишемик касаллиги, ўткир юрак ва нафас етишмовчилиги, икки томонлама пневмония дастлабки ташхиси қўйилган.\nБироқ шифокорларнинг муолажаларига қарамасдан бемор ўткир юрак-қон томир ва ўпка етишмовчилигидан вафот этди.\nЭслатиб ўтамиз, бироз аввал пойтахтлик 71 ёшли онахон коронавирусдан вафот этгани хабар қилинган эди.\nкарантин, беморлар, Тошкент, коронавирус\n15:08 05.07.2020 (Янгиланган 18:51 05.07.2020)\nТИВ, карантин, коронавирус, мигрантлар, чегара, Ўзбекистон, Қозоғистон, Россия\nТОШКЕНТ, 5 июл — Sputnik. Тошкент вилоятида гиёҳванд моддасини тайёрлаган икки йигит қўлга тушди.\nИИВ ҳузуридаги Тергов департаменти хабарига кўра, 27 июнь куни Юқори Чирчиқ тумани ИИБ ходимлари “Қора дори-2020” тадбирини ўтказган. Унда 22 ёшли Б.Ш. ва С.И.лар Юқори Чирчиқ тумани Балиқчи маҳалласидаги қабристон ёнида жойлашган дала майдонида наша ўсимлигига ўхшаш гиёҳвандлик моддасини қозонда қовураётгани аниқланган.\nДХХ 620 килодан ортиқ наркотикни ёқиб юборди\nСудга оид кимёвий экспертизаси хулосасига кўра, олинган модда гиёҳвандлик воситаси. У вазни 1506 грамм бўлган марихуана.\nТергов ҳаракатлари давомида Б.Ш. ва С.И.лар ушбу гиёҳвандлик воситасини ўзлари бир ҳафта давомида истеъмол қилишлари учун тайёрлаётганликлари аниқланган.\nЖиноят кодексининг 276-моддаси 2-қисми “а” банди билан жиноят иши қўзғатилган.\nгиёҳванд моддалар, Тошкент вилояти


Амударёдаги зиёратгоҳда хоразмлик йигит тоғдан қулаб тушди\nИжтимоий тармоқларда Қорақалпоғистондаги «Шайх Жалил бобо» зиёратгоҳида бир фуқаро тепаликдан пастга йиқилгани акс этган видеолар тарқалди.\nҚорақалпоғистонлик журналист Ғайрат Отажоновнинг хабар беришича, тоғдан йиқилиб тушган йигит Хоразм вилоятидан Амударё туманидаги зиёратгоҳга келган.\nҚайд этилишиша, мазкур воқеа 2021 йилнинг 11 апрель куни содир бўлган. Тез тиббий ёрдам диспетчери Ғуломжон Боботаевнинг айтишича, тиббий ёрдам бригадаси 13:45 да воқеа жойига етиб борган. Тоғдан йиқилиб тушган В.И. 2002 йил туғилган бўлиб, унга биринчи тиббий ёрдам кўрсатилган.\nЙигит Хоразм вилоятидан ташриф буюрган зиёратчи бўлган ҳамда тиббий кўрик пайтида шифокор билан гаплашган. Шифохонага бормаслигини, ҳамроҳлари билан биргаликда кетишини ва ўзларининг ҳудудий шифохонасига бориб кўринишини айтган.\n«Шайх Жалил бобо» зиёратгоҳи масъул ходими Махсутбой Якубов ушбу ҳолат ҳақида улар Қуръон тиловат қиладиган ҳудуддан сал олисроқда содир бўлганлиги туфайли кейинроқ хабар топган.\nГувоҳларнинг айтишича, воқеа юз берган ҳудудда бир неча ёш йигит тош устига чиқиб, ундан сакраган ҳолатларини қўл телефонларига суратга олаётган бўлган. Йиқилган йигит ҳам ана шундай ҳаракатлари ва эҳтиётсизлиги оқибатида йиқилган бўлиши ҳам мумкин.\nҲозирча Хоразм вилояти тиббиёт ходимлари томонидан йигитнинг соғлиги борасида қўшимча маълумот берилмади.


520 марта кўрилган.\nяпониялик кинорежиссёр, Оскар мукофоти соҳиби\n1990 йилнинг октябрида “фусункор адиб” Габриэль Гарсия Маркес Токиога келади. “Ёлғизликнинг юз йили” ва “Вабо ичра муҳаббат” асарларини ёзишдан аввал Маркес машҳур япон кинорежисёри Акира Куросава билан олти соат турли мавзуларда суҳбат қуради.\nГ.Г.М: Икки дўст ўртасидаги бу суҳбатга расмий тус беришни истамайман. Шунчаки нималар қилаётганингиз ҳақида сўзлаб беринг. Мени энг кўп қизиқтиргани – бу сизнинг сценарийнавислик фаолиятингиз. Хўш, сценарийларни қандай ёзасиз? Биласиз, мен ҳам ёзувчиман. Иккинчидан, сиз буюк асарларни ўта ғайриоддий йўллар билан тарғиб қилишга уринасиз. Эҳтимол, менинг ҳам асарларим устида тажрибалар олиб боргандирсиз?\nА.К: Қай бир ғояни сценарийга айлантириш нияти туғилгани ҳамоно қоғоз ва қалам олиб, овлоқроқ жойга, масалан, шаҳар чеккасидаги меҳмонхонага йўл оламан. Ҳаммаси пишгач, асар ниҳоясини қайта ишлайман. Агар фильмни қайси саҳнадан бошлашим кераклигини билмасам, сценарийни ҳам, ғояни ҳам ташлаб қўяман. Вақт ўтади ва башарти, недир ўнгламаса ҳаммасидан воз кечаман.\nГ.Г.М: Хаёлингизга биринчи фикр келадими ёки кўриниш?\nА.К: Буни изоҳлолмасам керак. Аммо ҳамма нарса бирдан бошланиши рост. Умуман олганда, япон сценаристи учун, энг аввало, кўриниш шаклидаги ғоя муҳим. Айнан кўринишда акс этган мақсад аниқ бўлгач, саҳналар ва қаҳрамонлар, психологик структуралар ярала бошлайди. Яна бир даҳшатли сирни очайми сизга?\nА.К: Аслида, ҳеч нарса бизга боғлиқ эмас. Ахир, биз ҳақиру фақир бандамиз, холос, тўғрими?\nГ.Г.М: Яшанг! Яна бир саволим бор. Сизнинг ёзиш услубингиз Шекспир, Достоевский ва Горькийнинг услубига ўхшаб кетади. Шу ҳақида ҳам икки оғиз тўхталиб ўтсангиз.\nА.К: Бошловчи режиссёрлар буюк ёзувчиларнинг асарларини кинога олиб кириш нақадар қийин эканини кўп ҳолларда англаб етмайдилар. Масалан, бирон детектив асарни экранлаштирмоқчи бўлишса, персонажларни худди китобдагидек акслантиришга интиладилар. Ҳамма муаммо шунда! Ахир, кино бошқа, китоб бошқа! Сиз айтган сўз усталари менинг маънавий устозим ва фақирингиз, табиийки, улардан кўп жиҳатларни ўзлаштирган. Масалан, мен Горький реализми билан Достоевский психологизмини қориштирмоқчи бўлганман ва бу услубни Шекспир драмасининг замонавий талқинида қўллаганман. Кино айнан китобга ўхшаб қолмаслиги учун бошқа даҳолардан нималарнидир олиш, қориштириш ва бирлаштириш керак бўлади. Айнан ўшанда кино яралади.\nМен асарнинг экрандаги талқинини яратганларга шундай маслаҳат бераман: қилаётган ишинг тўғри эмас, оғайни. Сен китобни ўқигансан ва унда жасад темирйўл устида узала тушиб ётади, аммо асарни ўқимаган томошабин учун бу саҳнанинг ҳеч қандай қизиғи йўқ. Ёш режиссёр асарни қандай қабул қилса, томошабин ҳам ҳудди шундай қабул қилиши керак. Зеро, адабиёт – бу адабиёт, кино – бу кино.\nГ.Г.М: Ҳаётингизда фильмларингизга киритиш имконсиз бўлган, аммо сизга ўта қаттиқ таъсир қилган воқеа бўлганми?\nА.К: Ҳа. Илидачи деган кончилар шаҳарчаси бўларди. Мен ўша ерда режиссёр ёрдамчиси бўлиб ишлардим. Режиссёримиз бу шаҳарчадаги муҳит ўта тоза ва ғайриоддий бўлгани сабаб кинони шу ерда олишни режалаштирганди. Қисқаси, фильмни ўша ерда олдик. Биласизми, биз фақат шаҳар манзараларинигина тасвирга олдик. Шаҳарда истиқомат қилаётган эркагу аёллар, болалар, уларнинг даҳшат ичра кечаётган турмуш тарзи эса камерамизни ўзига қаратолмади. Мен айнан ўша мудҳиш манзараларни кейинчалик фильмимга қўшолмаганман. Тушуняпсизми, уларнинг юзига қарашга виждоним чидамаган.\nГ.Г.М: Реализм сизнингча...\nА.К: Айнан реализмга қарши чиқибгина реализмни ўзингизга сингдира оласиз, биродари азиз. Инсон курашмоқ учун туғилган ва унинг реаллик билан курашуви ҳам тўлақонли реал ҳодисадир. Биз ҳаммасига қўл силтаганимиз ондан сюрреализм бошланади.\nГ.Г.М: Атом фожиаларидан кейинги давр ҳақида нимадир дея оласизми?\nА.К: Японлар бу ҳақида очиқчасига гапиришмайди. Улар жаҳон урушининг тезроқ тугаши учун бизга ташланган атом ихтрочиси Трюмен эканини ҳам билишмайди гўё. Аслида, уруш ҳамон давом этмоқда. Расмий маълумотларда Ҳиросима ва Нагасакида икки юз ўттиз минг одам ҳаётдан кўз юмди, деб ёзилади. Аслида эса... ўлганлар ярим миллиондан ортиқ эди. Ҳатто госпиталларда атом радиациясидан омон чиққан икки минг етти юз киши ҳам қирқ беш йилдан бери чалажон ҳолда ўз ўлимларини кутаётир. Уларни қурбонлар сафига қўшмай бўладими, ахир! Аниқроғи, атом бомбаси ҳамон япон халқининг қотили бўлиб келмоқда.\nГ.Г.М: Айтинг-чи, атом бомбаси ташланмаганида, Япония ҳозирги Япония бўлармиди?\nА.К: Нимадир дейиш қийин. Нагасакида соғ қолганларларнинг аксарияти омон қолиш учун қондошларини тарк этди. Улар ҳамон виждон азобидан қутула олишмаяпти. Халқни мазкур воқеани унутишга мажбур этдилар ва империя ҳукумати ҳам уларга ёрдам берди. Мен эса бу ишларни жиноят деб қабул қиламан. Япония сўзсиз таслим бўлди, аммо... Бизга атом бомбасини ташлаганлар ҳеч йўқ япон халқидан узр сўрамади. Мени қийнаётгани шу. Кечирим сўралмагунига қадар Япония атом бомбасини унутмайди.\nГ.Г.М: Энди у кунлар ўтмишга айланди. Наҳот, тинчлик замонлар ўша олти йиллик даҳшатлардан тарих ясашга туртки беролмаётган бўлса?\nА.К: Атом совуқ урушнинг бошланиш нуқтасини белгилаб берди ва водород қуролларининг ихтиросига шароит яратди. Буларни ҳисобга олсак, биз ҳали-бери ўзимизни бахтли ҳис этолмаймиз. Ҳар лаҳзада атомдан-да даҳшатлироқ қуроллар бизга таҳлика солиши мумкин.\nГ.Г.М: Фильмдан бошланган суҳбат атомга, халқаро ҳавфсизликка уланиб кетди. Бу суҳбатни матн кўринишида бирон жойда чоп этсак, нима дейсиз?\nА.К: Эътирозим йўқ, қайтанга хурсанд бўламан. Фикрларимизни яна кимдир ўқиб, ўзига нимадир олиши кишини қувонтиради.\nГ.Г.М: Жонингиз соғ бўлсин, Акира. Мабодо мен япон бўлганида, эҳтимолки уруш ҳақида бу қадар дангал фикрлар билдира олмаган бўлардим. Сизни яхши тушунаман. Фикр алмашганингиз учун раҳмат.\nА.К: Сизга ҳам ташаккур, жаноб Габриэль. Асосий муаммо шундаки, қурол тилга кирганда, ҳар қандай муқаддас тушунчалар йўққа чиқади, эътиқод миноралари қулайди. Тилагим – эътиқодимиз пойдевори мустаҳкам бўлсин. Ўзингизни авайланг.


13 Ôåâðàëü 2017 20:20 2179\nАввал хабар берганимиздек, Қирғизистоннинг Ўш шаҳридаги Заҳириддин Муҳаммад Бобур номидаги давлат академик ўзбек мусиқали драма театрининг Фарғона водийси бўйлаб ижодий сафари давом этмоқда.\nҚирғиз қардошларимиз Наманган вилоятига гастрол сафари доирасида Алишер Навоий номидаги мусиқали драма ва комедия театрида ўзбекистонлик санъат ихлосмандларига “Айкол Манас” спектаклини намойиш қилдилар.\nСпектакл намойиши олдидан ўзбек ва қирғиз санъаткорлари ижросида Бобур ғазаллари билан басталанган дилрабо куй-қўшиқлар янгради. Айниқса, Қирғиз Республикаси халқ шоири, хушовоз оқин Идрисбек Айтбоев серқирра иқтидори орқали йиғилганларга кўтаринки кайфият улашди.\nНаманган вилояти ҳокими, Ўзбекистон Республикаси Олий Мажлиси Сенати аъзоси Хайрулло Бозоров, Ўзбекистон Республикаси Маданият ва спорт ишлари вазирининг биринчи ўринбосари Фотиҳ Жалолов, Ўш давлат академик ўзбек мусиқали драма театри Набижон Мамажонов бундай ижодий ҳамкорлик миллатларо тотувликни мустаҳкамлаш, ўзбек ва қирғиз халқлари ўртасида дўстлик ва маданий алоқаларини янги сифат босқичига кўтариш, икки халқнинг миллий маданий меросини кенг тарғиб этишга хизмат қилажагини таъкидладилар.\n- Миллатни миллат сифатида танитишда, халқларнинг миллий қадриятлари ва маънавий меросини асрлар оша асраб-авайлашда санъатнинг ўрни беқиёс, - дейди vodiymedia.uz сайтига берган эксклюзив интервьюсида Ўш театри раҳбари Набижон Мамажонов. – Шу маънода, ижодий гуруҳимиз билан қирғиз халқининг дунёга машҳур “Манас” эпосининг афсонавий воқеалари асосида саҳналаштирилган “Айкол Манас” спектаклини ўзбекистонлик театр шинавандалари эътиборига ҳавола этдик.\nҚарийиб 100 йиллик тарихга эга бўлган отахон театримизда бугунги кунда 160 киши фаолият юритмоқда. Ижодий гуруҳимиз азал-азалдан ўзбек театри ижодкорлари билан мустаҳкам ҳамкорликдамиз. Санъат даргоҳимизда Ботир Зокиров, Аббос Бакиров, Раззоқ Ҳамроев, Наби Раҳимов, Тамарахоним каби атоқли санъаткорлар меҳнат қилишган. Биз бундан фахрланиб юрамиз. Дарвоқе, Наманган театрининг забардаст вакили, Ўзбекистон санъат арбоби Карим Йўлдошев ҳам маълум муддат бизнинг сафимизда иш олиб борган.\nЎш театри етакчиси 12 йиллик таннафусдан сўнг бўлган Фарғона водийси бўйлаб ташриф таассуротлари ҳақида шундай дейди: “Мамлакатимиз раҳбари Алмазбек Атамбаев ва Ўзбекистон Президенти Шавкат Мирзиёевнинг амалий саъй-ҳаракатлари билан биз театр ижодкорлари Фарғона водийсидаги миллатдошларимиз билан дийдорлашганимиздан, ўзаро тажриба алмашганимиздан беҳад мамнунмиз. Бу ўз навбатида айниқса, бизнинг театр ривожида, кадрларимизнинг касбий маҳоратини юксалишида муҳим омил бўлади. Боиси, театр соҳасида катта тажриба мактабига эга бўлган Ўзбекистонда бунинг учун барча имкониятлар ва амалий кўмакни яқиндан ҳис этмоқдамиз. Насиб этса, бу йил ўзбекистонлик санъат усталари билан ҳамкорликда Бобур ҳаёти ва ижодий фаолияти ҳақидаги янги спектаклни саҳналаштиришни кўзда тутмоқдамиз.\nБуюк давлат ва сиёсат арбоби, Ўзбекистоннинг Биринчи Президенти Ислом Каримовнинг беқиёс хизматлари натижасида амалга оширилган ижобий ўзгаришларни биз Ўшда намойиш этилаётган ўзбек телеканаллари орқали кузатиб борамиз. Бизни ўзбекона тавозе ва меҳмондорчилик, юксак ҳурмат билан Наманган шаҳрида кутиб олишди. Наманганга бежизга гуллар шаҳри дея таъриф беришмаган экан. Бунга Наманган шаҳри бўйлаб саёҳатимиз давомида яққол амин бўлдик.”\nЎшлик ижодкорнинг Фарғона водийси гавҳари Наманган бўйлаб ижодий сафари давом этмоқда.


Монополияга қарши курашиш қўмитаси: «Ўзбекистон ҳаво йўллари» — монополия | Ўзбекистон ва жахон янгиликлари\nМонополияга қарши курашиш қўмитаси: «Ўзбекистон ҳаво йўллари» — монополия\nЎзбекистон 25 июнь 9:33 198\nКеча, Ахборот ва оммавий коммуникациялар агентлигининг анжуманлар залида Монополияга қарши курашиш қўмитаси раҳбарияти ва масъул ходимлари иштирокида матбуот анжумани бўлиб ўтди.\nОАВ вакиллари билан мулоқот давомида тадбиркорлик фаолиятининг ривожланишида рекламанинг ўрни муҳимлиги, у ишлаб чиқарувчи ва истеъмолчи ўртасидаги асосий боғловчи восита экани қайд этилди.\nҚўмита вакиллари томонидан тайёрланган тақдимот орқали ташқи реклама тушунчасига шарҳ бериб ўтилди. Таъкидланишича, «Реклама тўғрисида»ги қонунга кўра, алоҳида махсус конструкцияларда, тахталавҳаларда, экранларда, биноларда, иншоотларда, йўл чеккаларида, кўча ёритгичларининг таянчлари ва ҳоказоларда жойлаштириладиган реклама — ташқи реклама саналади.\nЖурналистлар билан савол-жавоблар вақтида мавзу рекламадан қўмита ваколатидаги масалаларга кўчди. Мухбирлардан бири “Ўзбекистон ҳаво йўллари” монопол ташкилот экани ёки эмаслиги ҳақидаги саволга ойдинлик киритилишини сўради. Қўмита раиси ўринбосари Бекзод Умматов қуйидагича жавоб қайтарди:\n“Биз айнан шу мавзуда мақола тайёрлаб қўйган эдик, ҳозир қисқача изоҳ беришга ҳаракат қиламан, — деди Умматов. — Монополист деган тушунчани аниқ белгилаб берадиган мезонлар бор. Агар бирор кохона ёки тузилманинг бозордаги улуши 50 фоиздан кўп бўлса, у монополист ҳисобланади. Бугунги кунда “Ўзбекистон ҳаво йўллари” миллий авиакомпаниясининг улуши 50 фоиздан кўп ва ўз-ўзидан аёнки, у монополия субъекти саналади”.\nМухбирлар “Қонун чиқарувчи орган келгусида Ўзбекистонда монополия билан шуғулланадиган ташкилотлар камайиши ҳақида айтиб ўтган эди. Лекин ҳозирча улар камайгани йўқ. Яқин келажакда уларнинг сонини қисқартириш бўйича қандай ишларни амалга ошириш кўзда тутилган?” — деган савол билан мурожаат қилди.\n“Сиз нимага асосланиб уларнинг сони камаймаган деб ҳисоблайсиз? — дея саволга савол билан жавоб йўллади Бекзод Умматов. — Агар сиз айтаётган гап “Ўзбекистон ҳаво йўллари” миллий авиакомпанияси, GM Uzbekistan ёки “Ўзбекистон темир йўллари” акционерлик жамиятига таллуқли бўлса, унда тўғри. Лекин умуман, иқтисодиётдаги рақобат муҳити хусусида тўхталадиган бўлсак, вазиятга фақат шу ташкилотлардан келиб чиқиб баҳо бериш унчалик тўғри эмас”.\nНамангандаги тергов ҳибсхонасида маҳкума тўсатдан вафот этди\n23 октябрь 16:11\n23 октябрь 15:59\nМансабдор шахсларининг кирдикорлари фош этилди\n23 октябрь 12:48\n23 октябрь 12:24\nЮнусобод тумани ҳокимининг ўринбосари пора билан қўлга олинди.\n23 октябрь 10:24


ҚАРЗ ОЛУВЧИ ФОИЗ ТЎЛАМАСА, УНГА СОЛИҚ ТЎЛАШ МАЖБУРИЯТИ ЮКЛАНАДИМИ? | NORMA.UZ\nБухгалтерияга доир барча янгиликлар buxgalter.uz сайтида!Камерал назорат – бухгалтер учун офатми ёки нажот. Солиқ тўловчиларга кўп миқдорда ва тез-тез қўшимча ҳисобланмалар ҳақида Талабномалар йўлланмоқда – buxgalter.uz да ўқинг 25 апрелгача бухгалтер нималарга улгуриши керак - buxgalter.uz эслатиб ўтадиСолиқ органлари юборган талабномаларга бухгалтерлар тобора кўп жавоб беришларига тўғри келмоқда. Buxgalter.uz ёрдам беришга қарор қилди – кўп учрайдиган «Талабнома»га намунавий жавобларни бера бошлаймизҚҚС бўйича ноль кўрсаткичли ҳисобот топшириш оқибатлари – buxgalter.uz да ўқинг\nҚАРЗ ОЛУВЧИ ФОИЗ ТЎЛАМАСА, УНГА СОЛИҚ ТЎЛАШ МАЖБУРИЯТИ ЮКЛАНАДИМИ?\nВақтинчалик молиявий қийинчиликлар муносабати билан ташкилот бизнес бўйича ҳамкор шеригидан жорий харажатлар учун фоизсиз қарзга пул маблағлари олди. Шартнома муддати тугаши билан қарз суммаси тўлиқ ҳажмда қайтарилди. Ана шу ҳолатда солиқ солиш объекти юзага келгудек бўлса, солиқ солинадиган база қай тартибда белгиланади? Солиқ органларининг фикрича, бунда Марказий банкнинг қайта молиялаштириш ставкасини мўлжал қилиб олиш керак. Шу тўғрими?\nБу саволларга келтирилаётган жавобларда муаллифлар қарама-қарши нуқтаи назардан туриб ўз фикрларини баён этишган. Таҳририят томонидан тайёрланган туркум материалларда баён этилган, бир-бирига мос бўлмаган фикрлар муаммо кўламдор эканини кўрсатиб беради. Газетамиз муштарийлари бўлмиш барча мутахассисларни ана шу муаммони таҳлил этишда давом этишга, www.norma.uz cайти орқали муаммо муҳокамасида иштирок этишга чақирамиз. Энг аввало давлат органларининг фаолияти вазиятни баҳолаш ва қарорлар қабул қилиш билан боғлиқ ходимлари сирасига мансуб газетхонлар эътиборига қуйидаги материалларни ҳавола этамиз.\nФОИЗСИЗ ТЕКИН БЕРИЛАДИГАН\nСолиқ кодекси (бундан кейин матнда Кодекс деб юритилади) 132-моддаси биринчи қисмининг 4-бандига биноан солиқ тўловчининг бошқа даромадлари жумласига Кодекснинг 135-моддасига мувофиқ текин олинган мол-мулк, мулкий ҳуқуқлар, шунингдек ишлар ва хизматлар киради. Кодекс 135-моддасининг биринчи қисмига кўра солиқ тўловчи текин олган мол-мулк, мулкий ҳуқуқлар, шунингдек ишлар ва хизматлар, агар Кодексда бошқача қоида назарда тутилган бўлмаса, солиқ тўловчининг даромади бўлади.\nЮқорида айтилганлардан аён бўладики, солиқ оқибатларининг юзага келиши солиқ тўловчи олган нарсаларнинг текин эканлигига боғлиқдир.\nСолиқ солиш мақсадидагина қўлланиладиган тушунча таърифи Солиқ кодексида мужассам топмаган ҳолларда бу нарса Фуқаролик кодекси нормалари билан аниқланади. Чунончи Фуқаролик кодекси (бундан буён матнда ФК деб юритилади) 355-моддасида айтилишича, шартнома бўйича бир тараф иккинчи тарафга ундан ҳақ ёки бошқа муқобил тўлов олмасдан бирон нарсани бериш мажбуриятини олса, бундай шартнома текинга тузилган шартнома ҳисобланади.\nШартнома ҳақ эвазига ёки текинга тузилганлигини таснифлашда таяниладиган мезон шартноманинг ФК тегишли нормаси билан тартибга солинадиган предметидир. ФК бўйича шартноманинг ҳар бир тури ўз предметига эга, уни таърифлашга алоҳида модда бағишланади. Айни шартнома предмети унинг ҳуқуқий ва иқтисодий моҳиятини белгилаш имконини беради.\nҚарз шартномасининг предметини (ФК 732-моддаси) пул ёки турга хос аломатлари билан белгиланган бошқа ашёларни қайтариб бериш шарти билан муайян муддатга бериш муносабатлари ташкил этади, бошқача қилиб айтганда, қарз шартномаси фақат ҳақ эвазига асосланади.\nФоизларга оид шартлар қарз предметига кирмайди. ФК 734-моддасидан англашиладики, қарз фоизли ёки фоизсиз бўлиши мумкин. Фоизсиз қарз бериш шартноманинг текин шартнома бўлишига олиб келмайди, негаки бу ҳолатда ҳам қарз суммаси қайтарилмоғи керак.\n2-сон БҲМС даромадни активларнинг кўпайиши тарзида ёки ўз сармояси кўпайишига олиб келувчи мажбуриятларнинг қисқариши тарзида таърифлайди. Демак, фоизсиз асосда қарз олган ва уни қайтариши лозим бўлган шахс даромад олмайди.\nБироқ фоизсиз қарз берилиши мулкий ҳуқуқ текинга берилишини англатмайди. Қарз шартномаси бўйича ҳуқуқлар эмас, юқорида қайд этиб ўтилганидек, пул ёки турга хос аломатлари билан белгиланган бошқа ашёлар бериладики, улар ФК 87-моддасига биноан бир турдаги ҳамма ашёларга хос аломатларга эга бўлган ҳамда сони, оғирлиги, ўлчови ва шу кабилар билан белгиланадиган ашёлар турга хос аломатлари билан белгиланадиган ашёлар ҳисобланади. Булар бошқаси билан алмаштирса бўладиган ашёлардир.\nМулкий ҳуқуқ тўғрисида сўз борганда мамлакатимиз Фуқаролик кодексида ҳам, Солиқ кодексида ҳам мулкий ҳуқуқ тушунчаси таърифи йўқ эканлигини инобатга олиш лозим.\nХалқаро тажрибани таҳлил этишда Россия Федерацияси Олий арбитраж суди фоизсиз қарзлардан солиқ олиш билан боғлиқ низони кўриб чиқиб, ўзининг 2004 йил 3 августдаги 3009/04-сон қарорида солиқ органи ҳаракатларини қонунга хилоф деб топганлигига, қарз олувчида қарз олганидан кейин мол-мулкни қарз берувчига қайтариб бериш доимий мажбурияти юзага келишини таъкидлаганлигига алоҳида эътибор бериш мумкин.\nБУ ФИКРНИ ЁҚЛАЙМИЗ:\nҚАРЗ ОЛИБ ДАРОМАДГА ЭГА\nБЎЛГАН СОЛИҚ ТЎЛАШИ ЛОЗИМ\nФоизсиз қарздан солиқ олиш масаласини кўриб чиқишдан аввал мулкий ҳуқуқ тушунчасини аниқлаштириб олиш даркор. Таассуфки, Солиқ кодексида ҳам, Фуқаролик кодексида ҳам бу хусусда ҳеч нарса дейилмаган. Шу муносабат билан "ҳуқуқ" ва "мол-мулк" тушунчаларини асос тушунча деб олинади. Солиқ солиш масаласини ҳал этишда бу тушунчаларнинг мазмун ва моҳияти Фуқаролик кодексининг мулкий ҳуқуқ мол-мулк таркибига киради дейилган 81-моддасига эмас, балки Солиқ кодексининг 22-моддасида келтирилган таърифга монанд бўлиши лозим.\n"Ҳуқуқ" деган бағоят кенг кўламдаги тушунча доирасидан дастлаб "мулк ҳуқуқи" деган торроқ тушунчани, юқорида айтилган ҳолатда эса бунинг бир қисмини, яъни "фойдаланиш ҳуқуқи" тушунчасини ажратиб олиб, алоҳида кўриб чиқиш лозим. Кодекснинг 22-моддасида келтирилган мол-мулк тушунчасидан шу нарса англашиладики, пул маблағлари мол-мулкнинг турларидан биридир. Бинобарин улардан фойдаланиш ҳуқуқи мулкий ҳуқуқ турларидан биридир.\nҚарз моҳиятига ФК 732-моддасига биноан пул маблағларини бериш ва қайтариб олишдек жўн тарзда қарамаслик керак. Қарз олувчи пул маблағларини олганда, моҳиятан улардан фойдаланиш ҳуқуқини ҳам олади.\nҚарз тариқасидаги битим қандай шартларда амалга оширилади деган иккинчи саволга келганда, шуни айтиш керакки, бу иш ҳақ эвазига ва текин амалга оширилади. Ҳақ эвазига асосланилганда қарз олувчи қарз берувчига пул маблағларидан фойдаланиш ҳуқуқи учун шартномада назарда тутилган фоизни тўлайди. Текинга асосланилган ҳолларда эса бу нарса текинга амалга оширилади.\nПул маблағларидан текин фойдаланиш юзасидан олинган ҳуқуқ Солиқ кодексининг 135-моддасига биноан, шак-шубҳасиз, даромад ҳисобланади. Бироқ бунда олинган даромад миқдор маъносида қандай баҳоланади деган савол келиб чиқади. Бинобарин, бунда нима солиқ солинадиган база ҳисобланади?\nТаассуфки, солиқ тўғрисидаги амалдаги қонун ҳужжатларида бу масала етарлича очиб берилмаган. Уларда қарз ҳақ эвазига асосланган ҳолда, аммо унча юқори бўлмаган, яъни бозордагидан кам фоиз ставкасида берилган ҳолларда минимал фоиз ставкасини расамадга солиш таомили йўқ. Мабодо ҚОНУН ИЖОДКОРЛАРИ бозордагидан кам фоиз ставкаси қўлланилган тақдирда қарз олувчида юзага келувчи тафовут солиқ солинадиган даромад ҳисобланади деб белгилайдиган бўлса, бу масала Кодекснинг 20-бобида акс эттирилмоғи лозим.\nПул маблағларидан фойдаланиш ҳуқуқининг бозор қиймати тушунчаси ҳам аниқ таърифланмоғи лозим. ФК 736 ва 327-моддаларида бунақа ҳолларни баҳолашда судларга "банк фоизининг ҳисоб ставкаси"дан келиб чиқиб белгилаш тавсия этилади. Шу сабабли мавжуд норматив ҳужжатлардан ва мамлакатимиздаги бозор муносабатлари тараққиёти даражасидан келиб чиқиб, бозор миқёсидаги фоиз ставкаси сифатида Марказий банк ҳисоб ставкасини асос қилиб олиш мақсадга мувофиқдир. Бу ставка "Ўзбекистон Республикасининг Марказий банки тўғрисида"ги Қонуннинг 26-моддасида белгилаб қўйилган (Марказий банкнинг қайта молиялаштириш ставкаси).\nСолиқ тўловчилар эътиборини "Баҳолаш фаолияти тўғрисида"ги Қонун 11-моддаси иккинчи қисмининг охирги хатбошисига қаратишни ўринли деб биламан. Унга биноан солиқ солиш борасида масалалар келиб чиққан тақдирда, солиқ органлари даромад ҳажмини бозор мезонларидан келиб чиқиб баҳолаш ҳуқуқига эга. Шу сабабли ҳақ эвазига асосланган ҳолда, аммо Марказий банкнинг қайта молиялаштириш ставкасидан камроқ миқдордаги фоиз ставкаси билан қарз берилган ҳолларда солиқни ҳисоблаб чиқаришда солиқ органлари вакилларининг хатти-ҳаракатлари юзасидан баҳслашиш ва тортишиш анча мушкулдир.\nТаҳлил этилаётган муаммода банк депозитлари муҳим ўрин тутади. Бунда солиқ солиш масалаларига банк депозити шартномаси шартларидан келиб чиққан ҳолда қаралмоғи лозим. Агар шартларда аниқ миқдордаги суммани банк ихтиёрига аниқ муддатда бериш назарда тутилган бўлмаса, банк амалда пул маблағларидан фойдаланиш ҳуқуқини олмайди, чунки мижоз ўз пулларини исталган вақтда тасарруф этиши мумкин. Борди-ю, хизмат кўрсатиш шартномасида муайян миқдордаги сумма банк ихтиёрига муайян муддатда берилиши назарда тутилган бўлса, "фойдаланиш ҳуқуқи"га нисбатан солиқ солиш масаласига шу тарзда ёндашув банкларга нисбатан ҳам қўлланилмоғи лозим.\nПул маблағларидан (қарзлардан) фойдаланиш ҳуқуқидан олинган даромадларга солиқ солиш солиқ тўғрисидаги қонун ҳужжатларида бир хил шарҳланмаганлиги муносабати билан ва солиқ тўловчиларда саволлар юзага келаётганлиги боис Солиқ кодексининг 20-бобини аниқлаштиришни мақсадга мувофиқ деб ҳисоблаймиз. Унга тегишли тузатишлар киритилгунга қадар мазкур масала юзасидан Молия вазирлиги ҳамда Давлат солиқ қўмитасининг биргаликдаги тушунтиришлари берилса мақсадга мувофиқ бўлар эди.\n"FINEKS" аудиторлик фирмаси директори,\nЎзбекистон бухгалтерлар ва аудиторлар\nмиллий уюшмаси ҳузуридаги аудиторлар\nБУ ФИКРГА ҚАРШИМИЗ:\nСОЛИҚҚА ЎРИН ЙЎҚ\nТаҳририятга йўлланган хат муаллифи тавсиф этган вазиятда солиқ солиш объекти юзага келмайди.\nФК 732-моддасига мувофиқ қарз шартномаси бўйича бир тараф (қарз берувчи) иккинчи тарафга (қарз олувчига) пул ёки турга хос аломатлари билан белгиланган бошқа ашёларни мулк қилиб беради, қарз олувчи эса қарз берувчига бир йўла ёки бўлиб-бўлиб, ўшанча суммадаги пулни ёхуд қарзга олинган ашёларнинг хили, сифати ва миқдорига баравар ашёларни (қарз суммасини) қайтариб бериш мажбуриятини олади.\nСолиқ кодекси 135-моддасининг биринчи қисмига кўра солиқ тўловчи текин олган мол-мулк, мулкий ҳуқуқлар, шунингдек ишлар ва хизматлар солиқ тўловчининг даромади бўлади.\nПул маблағларига бўлган мулкий ҳуқуқлар эмас, балки пул маблағларининг ўзи қарз шартномаси предмети ҳисобланади. Пул маблағлари мол-мулк сирасига киради (Кодекс 22-моддасининг ўн тўртинчи хатбошиси). Кодекснинг юқорида қайд этилган 135-моддаси матнидан англашиладики, қайтариб бериш мажбуриятисиз берилган мол-мулк "текин олинган" мол-мулк ҳисобланади. Масалан, ҳадя шартномаси бўйича берилган пуллар юқорида зикр этилган моддага кўра солиқ тўловчининг даромади сифатида таснифланиши мумкин, негаки улар ҳадя берувчига қайтарилмайди. Қарз шартномаси бўйича эса пуллар қайтариб бериш асосида қарзга берилади - бу битимнинг асосий шартларидан биридир. Шу сабабли ҳам уларни Кодекс 135-моддасида назарда тутилган маънода текин олинган деб эътироф қилиб бўлмайди.\nМолиявий ҳисоботларни тайёрлаш ва тақдим этишнинг концептуал асоси (бундан буён матнда Концептуал асос деб юритилади) 38.5-бандига мувофиқ даромадлар ҳисобот даврида активларнинг кўпайиши ёки мажбуриятларнинг камайишидир. Бунда:\nактивлар - олдинги фаолият натижасида олинган, келгусида улардан даромад олиш учун субъект томонидан назорат қилинадиган иқтисодий ресурслардир (Концептуал асоснинг 38.1-банди);\nмажбуриятлар - муайян шахснинг (қарздорнинг) бошқа шахс (кредитор) фойдасига муайян ҳаракатлар содир этиш (масалан, мол-мулкни бериш, ишлар бажариш, пул тўлаш ва шу сингарилар) ёки муайян ҳаракатлардан тийилиш мажбурияти бўлиб, кредитор қарздордан мажбуриятни бажаришни талаб қилиш ҳуқуқига эга (Концептуал асоснинг 38.2-банди).\nКонцептуал асос қоидалари, шунингдек 2-сон БҲМС "Асосий хўжалик фаолиятидан тушган даромадлар" деб номланган биринчи бўлими иккинчи хатбошиси моҳиятидан шу нарса келиб чиқадики, даромадлар ҳисобот даври мобайнида активларнинг кўпайиши ёки мажбуриятларнинг камайиб, ўз сармояси ошишига олиб келадиган тарздаги иқтисодий фойда кўпайиши йўсинида белгиланади.\nКонцептуал асоснинг 38.3-бандига биноан ўз сармояси дейилганда субъектнинг мажбуриятлари чегириб ташланганидан кейинги активлари назарда тутилади. "Бухгалтерия ҳисоби тўғрисида"ги Қонуннинг 14-моддасига, шунингдек Концептуал асоснинг 50-бандига биноан бундай сармоя устав сармояси, қўшилган сармоя, резерв сармоя ва тақсимланмаган фойдадан таркиб топади.\nДемак, қарзга олинган пул маблағлари активларга киради, бироқ қарзнинг ўзи мажбуриятдир. Қарз суммасини олиш ва қайтариш ўз сармоси ошишига олиб келмайди, демак, даромад юзага келмайди.\nЭнди қарз суммасидан фойдаланганлик фоизлари, шунингдек фоизсиз қарзлардан фойдаланганликдан келадиган, "моддий наф" деб юритиладиган фоизлар ҳақида.\nФК 734-моддасининг биринчи қисмига биноан, агар қарз шартномасида бошқача тартиб назарда тутилган бўлмаса, қарз берувчи қарз олувчидан қарз суммасига шартномада белгиланган миқдорда ва тартибда фоизлар олиш ҳуқуқига эга. 2-сон БҲМС 4.1-бандига мувофиқ хўжалик юритувчи субъект активларидан бошқа хўжалик юритувчи субъектлар фойдаланишидан олинадиган даромад шаклларидан бири пуллардан ёки пул ўрнини босадиган ёхуд хўжалик юритувчи субъектга тегишли суммалардан фойдаланганлик учун тўлов тарзида ифодаланадиган фоизлар олишдир.\nШундай қилиб, агар шартномада назарда тутилган бўлса, қарз берувчида фоиз олиш ҳуқуқи, қарз олувчида эса уларни тўлаш мажбурияти юзага келади. Тегишинча ана шундай ҳолатдагина солиқ солиш объекти юзага келади. Мабодо тарафлар шартномада қарз фоизсиз бўлишини назарда тутган бўлсалар, қарз берувчи қарз суммасидан фойдаланганлиги учун қарз олувчидан фоиз олиш ҳуқуқига эга бўлмайди, қарз олувчи зиммасида эса, табиийки, уларни тўлаш мажбурияти бўлмайди. Демак даромадлар ва солиқни тўлаш мажбуриятлари юзага келиши фактини эътироф этиш учун асос бўлмайди.\nҚарз олувчи қарзга олинган пулларни турли мақсадда, хусусан, иш ҳақи тўлашга, ишлаб чиқариш учун хом ашё сотиб олишга, бошқа хил товар-моддий бойликлар учун ишлатиши мумкин. Бундай ҳолларда, гарчи харажат қилса-да, у бевосита ва билвосита ҳеч қанақа даромад олмайди. Қарз олувчи, айтайлик, олган қарзидан шакли "Инвестиция фаолияти тўғрисида"ги Қонуннинг 4-моддасида назарда тутилган инвестициялар сифатида фойдаланганда даромадга эга бўлиши мумкин.\nСолиқ кодексининг 135-моддасида фаразий жиҳатдан олиш мумкин бўлган даромадлар эмас, балки солиқ тўловчи аниқ олган даромадлар ҳақида сўз боради, демак даромад моддий наф кўришида белгиланмайди.Солиқ кодексида умуман юридик шахслар учун моддий нафни аниқлаш тартиби ҳамда фоизсиз қарз олинганда уни баҳолаш усуллари назарда тутилмаган. Моддий наф фақат жисмоний шахсларга нисбатан аниқ таърифлаб берилган ва у даромад солиғи солиш объекти саналади (Кодекснинг 177-моддаси). Бунда жисмоний шахс фоизсиз қарзга олган пуллар моддий наф тарзида кўрсатиб ўтилган даромадлар рўйхатига кирмайди.\nМазкур Кодекс 135-моддасининг иккинчи ва учинчи қисмларига биноан мол-мулк, мулкий ҳуқуқлар текин асосда олинаётганда шахснинг даромадлари бозор қиймати бўйича белгиланади, бу қиймат ҳужжатлар билан ёки баҳоловчи ташкилотнинг баҳолаш тўғрисидаги ҳисоботи билан тасдиқланади. Ҳужжатлар билан тасдиқлаш деб қуйидагилар эътироф этилади:\nжўнатиш, етказиб бериш ёки бериш ҳужжатлари;\nБу муфассал рўйхат бўлиб, кўриб турганимиздек, унда Марказий банкнинг қайта молиялаштириш ставкаси бўйича бозор қийматини белгилаш назарда тутилмайди. Шуни таъкидлаш жоизки, бундай ставка тижорат банкларини кредитлашда Марказий банк томонидан белгиланади, бу масала эса Солиқ кодексининг 1-моддаси моҳиятига қараганда, ушбу Кодекс билан тартибга солиш доирасига кирмайди. Кодекс ҳам, солиқ тўғрисидаги бошқа қонун ҳужжатлари ҳам бугунги кунда мазкур ставкани солиқ борасидаги ҳуқуқий муносабатларда қўлланишни белгиламайди. Бинобарин, ундан солиқ солиш мақсадларида фойдаланиш, худди шунингдек юридик шахсларнинг "моддий нафи"га Кодексда унинг объекти сифатида назарда тутилмаган фойда солиғи солиш Солиқ кодексининг 7-моддасида белгиланган принципга - солиш солишнинг аниқлиги принципига зиддир.\n"Norma" газеталари бирлашган\nтаҳририяти" МЧЖ эксперт\nюридик хизмати бошлиғи.\nСўнгсўз ўрнида. У ёки бу тарафнинг фикрлари, келтирган важ-сабабларини маъқул топиш ёки рад этиш, муҳокама қай йўсинда боришини кузатиб туриш ёки баҳс-мунозарага қўшилиш мумкин, зотан оммавий ахборот воситасида мунозара рукни айни шунинг учун ҳам керак. Туркум мақолаларни хулосалаш маъносида муаллифларнинг низога низо мавзусига айланиб қолмаслиги лозим бўлган нуқта назарларга эътиборни қаратишни истардик.\nБиринчидан. Солиқ солиш мақсадида қўлланиладиган махсус қарз тушунчаси ҳозирча Солиқ кодексида йўқ эканлиги, Фуқаролик кодексида (732-модда) эса бу тушунча қайтариш шарти билан, яъни ҳақ эвазига пул ёки бошқа ашёларни қарз олувчига мулк қилиб бериш йўсинида белгиланганлиги сабабли ФКнинг ана шу қоидаларига жуда жўн қабилида беписанд қарамаслик керак. Бу қоидалар ёқса-ёқмаса, фоизли қарзни мулкни ёки мулкий ҳуқуқни, текин олиш тарзида талқин этишга монелик қилувчи, солиқ солиниши жоиз бўлган даромад олишга киритишга "тўсқинлик қилувчи" қонунга бўйсунишга тўғри келади.\nИккинчидан. Мулкий ҳуқуқларни текин бериш тушунчасини қарзга нисбатан қўлланиш ижро этувчи органлар даражасида "тушунтирилиши" мумкин эмас. Ҳозирги вақтда солиқ тўғрисидаги қонун ҳужжатларида ҳам, фуқаролик қонун ҳужжатларида ҳам мулкий ҳуқуқ таърифи йўқлиги, ФКга кўра бундай тушунтириш қарз предметига тўғри келмаслигининг ўзиёқ бунга асос бўлади.\nУчинчидан. Ҳамонки, солиқ тўғрисидаги қонун ҳужжатларида кўриб чиқилаётган ҳолатда солиқ солиш базаси таърифини аниқ ва пухта тартибга солиши мумкин бўлган қоидалар йўқ экан, Марказий банкнинг қайта молиялаштириш ставкасини ҳуқуқий муносабатларнинг тамомила бошқа соҳасидан ибрат олиб, қўлланишга уриниш билан кемтикликнинг ўрнини тўлдиришга уриниш ножоиздир.\nБюджет тўлдирилиши учун масъул давлат органлари солиқ тўғрисидаги қонун ҳужжатларини қўлланиш амалиёти масалаларини энг аввало ўзларининг, шак-шубҳасиз, ниҳоятда масъулиятли, давлат учун муҳим вазифалар теграсидан қарашлари мумкин эканлиги тушунарли ҳол. Аммо солиқ тўғрисидаги қонун ҳужжатларини ривожлантириш бозор иқтисодиётини солиқ асосида тартибга солишни белгиловчи мураккаб, бир хил бўлмаган кўплаб омилларни инобатга олишга асосланишини ҳам тушунса бўлади.\nҚонун яратувчилар тадбиркорлик субъектларини, солиқ тўловчиларни солиқ солиш борасида қандайдир кутилмаган ҳолатлардан муҳофаза этувчи принципларни белгилаб қўйишган. Булар жумласига, жумладан солиқ солиш аниқлиги принципи киради. Солиқ тўғрисидаги қонун ҳужжатларида солиқ тўловчилар ҳам, солиқни ҳисоблаб чиқиш ва тўлаш учун зарур элементлар ҳам, хусусан солиқ солинадиган база, солиқни ҳисоблаб чиқариш тартиби ва бошқалар белгилаб қўйилган тақдирдагина (Солиқ кодексининг 7, 24-моддалари) солиқ тўғри белгиланган ҳисобланади.\nУй-жой ижараси тўғрисидаги қоидаларга ўзгартишлар киритилганлиги амалиётдаги муаммоларни ана шу йўсинда, норматив асосда ҳал этишга доир энг кейинги мисоллардан биридир. Бунда ижара ҳақининг минимал ставкалари белгилаб берилди ва ижара шартномасида тарафлар ҳақнинг кам суммасини кўрсатган тақдирда ҳам солиқ ўша минимал ставка асосида ундириладиган бўлди. Қонун ҳужжатларининг нормалари ҳаммага бирдек ёқавермайди, лекин улар норматив ҳужжат қонуний кучга кирган пайтдан эътиборан қўлланила бошланади ва ҳар бир қонунга итоаткор солиқ тўловчи томонидан бажарилиши шарт.\nКўриб чиқилаётган муаммога келганда, уни ҳал этиш учун кенг кўламдаги таҳлил ва турли сабаб, важ ҳамда омилларни инобатга олиш зарур деган фикрга ҳеч ким қарши бўлмаса керак. Бироқ у ёки бу нуқтаи назарни баҳс-мунозара доирасидан тегишли ҳуқуқий ҳужжат қабул қилингунга қадар ҳуқуқни қўлланиш амалиётига киритишга уриниш тўғри эмас. Қарзни, шу жумладан фоизсиз қарзни норматив жиҳатдан тартибга солишда умуман бирон нарсани ўзгартириш керакми, фоизсиз қарздан олинган даромадга солиқ солиш тарафдорлари мутлақо бир-бирига ўхшамайдиган икки тасаввурни чалкаштириб юбормаяптиларми деган масала эса очиқ қолмоқда.\nҚарз маблағларини бошқа ҳар қандай маблағлар сингари солиқ солинадиган даромад келтирувчи фаолиятга нисбатан ишлатишнинг тахмин этилаётган имкониятлари тамомила бошқа масала. Бундай ҳолларда ана шу даромаддан солиқ ундирилади.\nСолиқ тўловчи қайтариб бериши лозим бўлган ва шу туфайли олинган мол-мулкни текин деб ҳисоблаш мумкин бўлмаган қарз суммаси эса бутунлай бошқа гап. Қарз маблағларининг ўзини ҳам, қандайдир, ҳали қонунчилик йўли билан аниқланмаган мулкий ҳуқуқларни ҳам унга киритиб бўлмайди.\nҲамонки, шубҳа барҳам топмаган ва низоли ғоялар қонун ижодкорлиги жараёнига бориб етмаган ва норматив ҳужжат қоидаларида мужассам топмаган экан, ҳуқуқни қўлланиш амалиётида уларга амал қилишга ҳали эрта, қолаверса бу ғоялар қонунга хилофдир.


Коррупцияга қарши курашда энди қаттиққўл бўлиш лозим. Ҳеч ким кечирилмайди - zarnews.uz\nСамарқанд вилояти ҳокими Э.Турдимов:\n- Коррупцияга қарши курашда раҳбарнинг роли катта. Чунки у ўз соҳасида халқ нима фикрда эканини билиб бориши керак. Ўз соҳаси ва жамоасидаги бюрократик тўсиқларни бартараф этиш чорасини кўрсин. Олий таълим муассасаси, соғлиқни сақлаш, бошқа ташкилот раҳбарлари халқ билан мулоқот қилиш йўлини қидирсин.\nАгар порахўрлик бўйича битта воқеа содир бўлса, уни бутун элга айтиш ва бу ҳолатга нисбатан нафрат уйғотиш зарур.\nОлий Мажлис Сенати Қонунчилик ва суд-ҳуқуқ масалалари ва коррупцияга қарши курашиш қўмитаси раиси Ботир Матмуратов:\n- Сенатор, депутат коррупцияга қарши курашда ҳаммага ибрат бўлиши керак. Қайсидир раҳбарда лоқайдлик сезилиши мумкин, аммо депутат бу масалада ҳушёр бўлиши шарт. Депутат коррупцияга қарши курашда фаол бўлиш баробарида бу ишга аҳолини, жамоатчиликни жалб этиши лозим.\nЭслатиб ўтамиз: бугун Самарқанд вилояти ҳокимлигида Ўзбекистон Республикаси Олий Мажлиси Сенатининг Суд-ҳуқуқ масалалари ва коррупцияга қарши курашиш қўмитаси ҳамда халқ депутатлари Самарқанд вилояти Кенгашининг қўшма мажлиси бўлиб ўтмоқда.\nТеглар: Эркинжон Турдимов коррупция\nПайариқ тумани ва Каттақўрғон шаҳрида амалга оширилиши кутилаётган янги лойиҳалар тақдимоти ўтказилди\nЭркинжон ТУРДИМОВ: Ҳар хил ҳисоботу рақамлардан кўра, одамларнинг кайфияти, ўз тақдирига, давлат сиёсатига ишончи муҳим\nВилоят ҳокими Каттақўрғон шаҳридаги 36 та маҳалла раислари билан алоҳида суҳбатлашди\nБегона ўтлар туфайли 50 фоизгача маҳсулот нобуд бўлади\nкоронавирус чартер рейс коронавирус соғайганлар чегара Самарқанд ДХХ COVID-19 ЙТҲ Қирғизистон ёнғин фирибгарлик Россия


"Бухоро" ким учун ўйнайди? / CHAMPIONAT.asia\n"Бухоро" ким учун ўйнайди?\n07 ноя 22:53\nСаволимиз "Бухоро" жамоаси мураббийларини ажаблантириши ва улар "Биз ўзимиз учун эмас, фақат ва фақат ишқибозлар учун ўйнаймиз!" дейишлари аниқ.\nШундай бўлса, нега сўз бошқа-ю амал айрича бўлиб турибди. Мамлакат чемпионати кейинги учрашувларида футболчиларимиз ўз ўйинини йўқотиб қўйишди. Аввалги иштиёқ, шижоат сўнгандек гўё. Шундай бўлмаганида, турнир жадвали 6-пoғонасида бораётган "Бухоро" ўзидан 16 очко кам тўплаган ҳолда хавфли зонада турган "Қизилқум"га 23-турда унинг майдонида 0:2 ҳисобида бой бермаган бўларди.\nБаъзи мухлислар футболчиларимиз олий лигада қолиш учун уринаётган қўшни вилоят жамоасига "ҳиммат" кўрсатган бўлиши мумкин, деган гумонда. Биз бу гапга қўшила олмаймиз. Қолаверса, навоийликлар бундай "ҳиммат"га зор эмасликларини ўйинлари орқали намойиш этишганига "Қизилқум" ишқибозлари гувоҳ-ку!\nҲа, Зарафшон шаҳри командаси ўз мухлислари олдида нимага қодир эканлигини исботлади. Бу жиҳатдан Агамуродов ва унинг шогирдлари "Қизилқум"дан ўрнак олишлари керак эди. Афсуски, бундай бўлмади. Иродасизлик, мухлислар олдида масъулиятни ҳис этмасликнинг оқибати 29 октябрь куни "Бухоро"нинг 24-тур доирасида ўз майдонида "Насаф"га қарши ўтказган ўйинида ҳам "бўй кўрсатди".\nЖамоамиз медаллар учун курашаётган қаршилик футболчилар олдида бармоқ тишлаб қолдилар. Ҳисоб 1:5. Аламли, аянчли мағлубият! Агар жамоа устози кураш сабоғини олиши учун ёш маҳаллий футболчиларни майдонга туширганида "қоқилиш" сабабини тушуниш мумкин бўларди. Ҳолбуки, бош мураббий "Насаф"га қарши ўзи ишонган ва таянган таркибни танлаган эди-ку! Наҳотки, Тачмурад Агамурадовдек тажрибали мураббий жамоани ўйинга руҳан тайёрлаш ҳадисини унутган бўлса?\nТўғри, "Бухоро" икки мағлубиятдан сўнг ҳам турнир жадвалининг олтинчи поғонасида бораяпти. Боисики, яқин таъқибчиларимиз "Металлург" ва "Нефтчи" ҳам рақибларига имкониятларини бой берди. Аммо жамоамизнинг ҳозирги мавқеи юпқа муздек омонатгина. Нега десангиз, "Бухоро"ни чемпионатнинг сўнгги турларида янада оғир ўйинлар кутмоқда.\n"Бухоро" сўнгги ўйинни ўз майдонида "Локомотив"га қарши ўтказади. Афсуски, футболчиларимиз унда ғалабага умид қилолмасалар керак. Чунки, улар кумуш медаль учун курашаётган темирйўлчиларга ҳозирги ўйин билан бас келишлари амримаҳол. Демак, қаторасига тўрт бор мағлубият "Бухоро"ни саккизинчи ўринга тушириб қўйиши мумкин.\nБу—бизнинг тахминларимиз. Аммо "Бухоро" тахминларимизни чиппакка чиқаришини жуда ҳам истардик. Қанийди, Тачмурад Агамурадов ва унинг шогирдлари навбатдаги ўйинларда кескин бурилиш ясашса. Жамоанинг ҳақиқий мухлислари бундан умидларини узишмаган. Демак, футболчиларимиз жон куйдириб ўйнашлари керак.\nМанба\t: buxoronoma.uz


Коррупцияга қарши кураш бўлими тузилади\n29 ноябр 2021, Тошкент вақти: 11:18\nАфғонистонда ҳукумат доирасидаги коррупция билан боғлиқ ҳолатлар ва йирик жиноятларни тафтиш қилувчи махсус бўлинма ташкил этилмоқда.\nБу ҳақда Афғонистон Ички ишлар вазири Ҳаниф Атмар эълон қилди.\nЯнги бўлинма Бош прокуратура қошида ташкил этилади. Афғонистондаги ЕИ полиция миссияси вакиллари ҳамда АҚШ ва британиялик мутахассислар мазкур бўлинмада ишловчи терговчилар малакасини оширишга кўмаклашади.\nҒарб давлатлари Ҳамид Карзай бошчилигидаги Афғонистон ҳукуматини мамлакатда авж олган коррупцияга қарши етарлича чора тадбирлар кўрмаётганликда айблаб келмоқда.